Озодликка 8 апрель куни маълум бўлишича¸ 5 март куни 8 нафар ўзбекистонлик меҳнат муҳожири Санкт-Петербургда ишлаб юрган 25 яшар ватандошини калтаклаб¸ сочини кесиб¸ жисмонан таҳқирлаган. Зўравонлардан биттаси қўлга олинган¸ қолганлари эса Россиядан қочиб кетишга улгурган. Тергов қўмитаси расмийси Озодлик билан суҳбатда бу шахсларни қўлга олишни сўраб Ўзбекистон ҳуқуқ тизимларига махсус сўров юборилишини билдирди.\n5 март куни куппа-кундузи Санкт-Петербург ташқарисидаги Колпино шаҳарчасида ўзбекистонлик 8 нафар йигитнинг 25 яшар ватандоши Нигорага нисбатан қилган жиноий хуружи тафсилотларини Озодликка қурбоннинг ўзи ҳикоя қилиб берди (хавфсизлик ва ахлоқ нуқтаи назаридан қизнинг исми ўзгартирилди).\nНигоранинг айтишича¸ 8 эркакнинг ўзига нисбатан бунчалик тажовуз қилишига¸ бухоролик эр-хотин ўртасидаги жанжал баҳона бўлган.\nБу ҳикояга кўра¸ хотинининг жазмани борлигидан хабар топган эр унинг телефон номерини жазманга ким берганини аниқлаш устида самосуд ўтказишга киришган.\nХотиннинг телефонини унинг жазманига бериш айби Нигорага юклангач¸ уни бу қилмиши учун жазолаш учун у яшаган квартирага ҳайдовчиси ҳам ўзбек бўлган таксида келиб¸ Нигора ва унинг яна бир аëл шеригини мажбурлаб Колпино шаҳарчаси чеккасидаги овлоқ жойга олиб кетишган:\n- Мени машинага босиб олиб кетдилар. Телефонни мен бермаганман деб оëқларига йиқилиб¸ Худонинг зорини қилдим. Қулоқ солишмади. Тепиб¸ уриб ташлашди. Ҳамма жойим лой¸ қон¸ шишиб кетганман. Ҳеч нарсани билмай қотиб қолганман¸ дейди тажовуз қурбони Нигора.\n“Телефонни мен бермаган бўлсам ҳам¸ бу калтаклардан қутулиш учун бердим ҳам дедим. Лекин уларнинг менга нисбатан зўравонлиги тўхтамади”¸ дейди Озодлик билан суҳбатда Нигора.\nУнга кўра¸ саккиз эркак бирин-кетин ўзига нисбатан ғайритабиий жинсий тажовуз ҳам қилган ва шундан сўнг уни қайтариб яшайдиган жойига келтириб¸ қимирламай ўтиришни айтибташлаб кетган:\n- Улар мени яна олиб кетиб¸ таҳқирни давом эттирмоқчи бўлишди. Мен амаллаб кийимларимни ўзгартириб¸ бу квартирадан қочиб синглимнинг эрига телефон қилдим. У мени метрода кутиб олиб¸ полицияга олиб борди. Полициядагилар дўхтир чақиртириб¸ сал ўзимга келгач¸ суриштиришни бошлади. Жиноятни қилганлар ким¸ қанақа кўринишда¸ қаерда яшайди деб. Биттасини таниганим учун унинг адресини бердим ва уни ўша куниëқ қўлга олишди. Мени больнишага жўнатишди. Қўлга олинганни чиқариб юборишган экан¸ у сразу қочиб кетибди. Ҳозир фақат таксичилик қилган йигит ҳибсда. Қолганларнинг ҳаммаси эртасига Россиядан қочиб кетган¸ дейди ўз ватандошларининг оммавий тажовузига нишон бўлган Нигора.\nОзодлик билан суҳбатда бу ишни тергов қилаëтган россиялик мутахассис ҳозирда жиноятга алоқадор бир шахснинг ҳибсда сақланаëтгани¸ қолганларнинг Россия ҳудудини тарк этганини тасдиқлади:\n- Тергов манфаатлари юзасидан матбуотга ишга оид тафсилотларни очиқлай олмайман. Ҳозирда бир шахс ҳибсда¸ қолган еттитаси Россия ҳудудида эмас. Тахминимизча¸ улар Ўзбекистонга қайтган. Тергов қўмитаси бу шахсларнинг Ўзбекистонда эканини тасдиқлашни сўраб ўзбекистонлик ҳамкасбларимизга сўров юборамиз. Ишни сўнгра шунга қараб давом эттирамиз¸ деди Нигора ишини олиб бораëтган россиялик терговчи.\nНигоранинг айтишича¸ тергов муносабати билан унинг Россиядан чиқиб кетишини ман қилишган¸ айни пайтда ўзига Ўзбекистондан жиноятчилар яқинлари телефон орқали таҳдид қилмоқда.\n- Улар менга аризангни қайтариб ол¸ бўлмаса ëмон бўлади¸ деб телефон қилишаяпти. Агар Россиядан чиқиб кетишимга рухсат беришса¸ мен тўғри Бухорога бориб (жиноятчиларнинг ҳаммаси¸ айтилишича¸ бухоролик 22-35 ëшдаги эркаклар)¸ милициядагиларга мурожаат қиламан ва мени таҳқирлаганларни жазолашни сўрайман¸ дейди Нигора.\nСанкт-Петербургдаги марказий осиëликларнинг Турон газетаси муҳаррири Маҳмуд Маматмўминов Озодлик билан суҳбатда Нигора ва унинг кабиларга ëрдам беришга ҳаракат қилиши¸ аммо бундай жиноятларни жиловлаш билан ҳукуматлар жиддий шуғулланиши лозимлигини таъкидлади:\n- Бу ерга оғзидан она сути кетмаган ëш болалар келиб ишлаяпти¸ қизлар келаяпти. Ҳамма давлатдан бор. Бу ерда контроль йўқ. Қўлидан ëрдам бериш¸ тўғри йўл кўрсатиш келадиган жиддий ташкилотларни булар ë билмайди¸ ëки билса ҳам умуман бормайди. Уларни кутиб олаëтган одамларнинг ўзлари бу нарсаларни тушунишмайди¸ тўғри йўл кўрсатишни билишмайди. Ана шундан келиб чиқиб¸ кейинги 10-15 йил ичида бу муаммолар ниҳоятда жиддий тус олди¸ дейди кузатувчи.\nАйни кунларда хавфсизлик нуқтаи назаридан танишлариникида ишсиз¸ пулсиз яшаб юрган Нигора ëрдам сўраб¸ тўғри йўл кўрсатишни сўраб кимга мурожаат қилишни билмай юрган ўзбекистонликлардан бири.\nУнга ҳуқуқий¸ қолаверса¸ молиявий ëрдам беришни истаган ўзбекистонликлар “Турон” газетаси муҳарририга мурожаат қилишлари мумкин.\nАйни пайтда¸ кузатувчилар таъкидича¸ ўзбекистонликлар орасида у ëки бу номақбул ҳаракатда гумонланганлар устидан самосуд ўтказиш ҳолатлари кўпайиб бормоқда. Ижтимоий тармоқларда ўзбекларнинг “гуноҳкорларни” ўзларича жазолаëтгани акс этган янги-янги видеолар чиқмоқда.\nБу видеоларда ўғирлик қилганида қўлга туширилиб калтакланаëтган¸ “фоҳиша” ëки “гей” деган тавқи лаънатга учраб кўчада яланғоч сазойи қилинаëтган ўзбеклар акс этган.\nБу тасвирларнинг айримлари Ўзбекистон ичкарисида¸ айримлари эса¸ Россиядаги ўзбекистонлик муҳожирлар томонидан содир этилмоқда.\n25 яшар Нигора ҳам¸ Озодлик суҳбатлашган кузатувчиларга кўра¸ ана шундай самосудлардан бири қурбонидир.


Навоий вилояти прокуратура органлари томонидан 2015 йилда фуқароларнинг ижтимоий ҳуқуқ ва эркинликлари ҳимоясига оид қонунчилик ижроси устидан назоратни таъминлаш борасида муайян ишлар амалга оширилди.\n– 6263 та прокурор назорати ҳужжатлари қўлланилди;\n– қонунбузилиши сабабларини бартараф этиш борасида 58 та тақдимномалар юборилди;\n– судларга 12,4 млрд. сўмни ундириш борасида 5733 та аризалар киритилди.


Қирғизистон рақамларда | Альянс-Пресс\n29.09.2017 16:49 1148\nАёлларнинг жони қирқта деб бежиз айтишмаган\n«Альянс-пресс»га Миллий статистика қўмитаси хабар беришича, 2017 йил бошига қадар Қирғизистон Республикасида 447,9 минг фуқаро меҳнатга яроқли ёшдан ўтган. Бошқача айтганда, улар республиканинг ҳар еттинчи аҳолисини ташкил этадилар.\nУлар орасида (63 ёшдан юқори) эркаклар 134,5 минг кишини, ёки 4,4 фоизни, аёллар эса (58 ёшдан юқори)-313,4 минг киши, ёки 9,8 фоизни ташкил этмоқда. Шунингдек шу ёш бўйича босқичдаги аёллар сони, шу категориядаги эркаклардан 179 минг кишига ёки 2,3 марта кўпдир. Кўриниб турибдики, пенсионерларнинг асосий қисмини аёллар ташкил этмоқдалар ва уларнинг умрлари эркакларга қараганда бир мунча юқоридир.\n2016 йилда Қирғизистонда кутилган эркакларнинг умр боқийлиги 67 йил, аёлларники эса 75,1 йилни ташкил этган. Пенсия ёшига етиб олиш ҳолатлари аёллар орасида 90 фоизни, эркакларда эса 70 фоизнигина тузган.


«Популистлар ҳокимиятга келишмоқда» — Фарид Закария - xabar.uz\n«Популистлар ҳокимиятга келишмоқда» — Фарид Закария\n15.10.2019 12:34 0 2342\nШу кунларда «The Page» нашри «СNN» бошловчиси Фарид Закариянинг интервьюсини эълон қилди. У Америкадаги энг таъсирли журналистлардан бири бўлиб, «CNN» каналида «Fareed Zakaria GPS» дастурининг бошловчисидир. У мамлакат асосий сиёсатчилари ва бизнес вакиллари билан қизиқарли интервьюларни ташкил қилади.\nУ Киевда бўлиб ўтган «Yalta European Strategy» форумининг музокаралар қисмини бошқариб борди. Танаффус чоғида қатор халқаро масалалар бўйича интервьюлар берди. Буни ўқувчилар эътиборига ҳавола қиламиз.\n– Замонавий дунё ҳақида нима деб ўйлайсиз – ҳозир энг катта муаммо нимада? Ёмонлашаётган экологик вазиятми ёки ҳар куни ўсиб бораётган сафсатабозликми?\n– Энг ёрқин популистлар ҳокимиятга келишмоқда. Жаҳондаги энг муҳим муаммолардан бири популизмнинг ўсиб бораётганидир. Айнан у асосий муаммоларни ҳал қилишда тўғаноқ бўлмоқда. Бу ҳаракат муаммони ҳал қила олмайди.\nБугуннинг асосий масаласи – популизмга бундай ижодий қараш қанча муддат чўзилишидир? Бу вақтинчалик ҳодиса эканига ишонгим келади. Технологик, сиёсий ва халқаро савдода муҳим ўзгаришлар юз бераётган ҳозирги пайтда одамларга ким айбдор эканлигини кўрсатиш жуда осон.\nЗамонавий дунёда муҳожирларга ва хитойликларга айбни юклашади. Масалан, барча нарсада хитойлик, мексикалик ва бошқаларни айблаб чиққан Трамп сайлов кампаниясида эришган муваффақиятини кўринг.\nБританияда хорижликларни айблаш учун «Брексит»нинг асосий омил бўлаётгани ҳам – нонсенс.\nОдамлар айнан уларнинг ўзлари ўз мамлакатлари устидан реал назоратга эга эканликларини тушуна бошладилар. Асосий муаммо – хорижликлар эмас. Чуқур ички муаммоларни инсонларнинг ўзи ҳал қилиши мумкин. Аммо биз популизм оммалашган вақтда у қанча зарар етказганини билишимиз зарур.\nЛиберал ислоҳотларни ўтказмаган давлатларга жамият салбий муносабат билдирмоқда. Ҳозирга қадар олигархлар ва коррупциялашган ҳукуматлар ҳукмронлик қилиб келаётган жамиятлар мавжуд. Популизм балки у ерларда самарали бўлиши мумкин.\nЛекин Украинада президент Зеленский ҳукмрон элитанинг аутсайдери сифатида Украина учун жуда ижобий ҳодиса ҳисобланади. Унда тизимни ислоҳ этиш ва уни шаффоф қилиш истаги мавжуд.\nҲатто Франция президенти Макрон бир сафар менга шундай деган эди: «Менинг Франциядаги муваффақиятим сабаби шундаки, мана 30 йилдан буён ҳеч қандай ислоҳотлар олиб борилмаяпти. Биз Буюк Британия ва АҚШдан фарқ қиламиз. Чунки иқтисодиётдаги ҳар бир ислоҳот қаттиқ қаршиликка учрайди. Бу ерда кўпдан буён ислоҳотлар бўлган эмас. Шу сабабли менинг овозим сайловчилар учун янгилик».\nБаъзан популизм турли шаклларда бўлади.\n– Одамлар-чи? Шундай одамлар борки, ҳеч нарсани тушунмайди ва уларни алдаш осон. Баъзилар эса трендларни кўра олади ва барчасини таҳлил қилади.\n– Бу қизиқарли фикр. Сиёсатчилар одамларга кўпроқ гап айтишни яхши кўришади. Аммо одамлар баъзан ақлли, баъзан ахмоқ бўлиб туради. Биз ҳам баъзан тўғри, баъзан нотўғри қадам ташлаймиз. Шу сабабли одамларни ҳамиша ҳам оқил бўлиши ва доим тўғри қарор қабул қабул қилиши бўйича умумий ишончли қоида яратилган, деб айтмаган бўлар эдим.\nАҚШдаги сайлов натижалари Трамп учун кутилмаган даражада муваффақиятли кечди. Хиллари Клинтон уни 3 миллион кўп сайловчи овози билан ортда қолдирди. Трамп эса фақатгина учта штатда 70 минг сайловчи овози билан ғалабани илиб кетди.\nЎзи шу Трамп каби шахсларнинг президентлик сайловларида иштирок этиш имкониятига эга бўлганини бир қаранг. Бу нима дегани ахир? Америка жамияти фуқароларни шундай ҳаддидан ошган кишига ишонишга мажбур қилмоқда. «Брексит» билан ҳам худди шундай мураккаб вазият юз берди.\nБуюк Британиянинг Европа Иттифоқидан чиқиш истаги нимани англатади? Рақамли инқилоб ва глобаллашувнинг ҳозирги босқичида бой мамлакатлардаги кўплаб одамлар мақсад ва келажакнинг муҳим эканлигини англаш бахтини йўқотишди. Улар чуқур қумсаш билан ортга боқишганларида ўтмиш ҳозиргидан кўра яхшироқ бўлиб кўринмоқда.\nТрампнинг бош шиори – «АҚШни яна буюк қиламиз» сўзлари эди. Бу гўёки «мен сизларни 50 йил ортга қайтараман», дегандай янграйди.\n«Брексит» тарафдорлари эса ундан ҳам баттарроқ фикрни тасдиқламоқда: «Биз сизларни немислар, французлар, итальянлар муаммоларини Британиясиз ҳал қила олмайдиган даврларга қайтарамиз». Бу шунчаки фантазиядан бошқа нарса эмас.\nБиз орга қайтиб бўлмайдиган даврда яшаяпмиз. Хотин-қизлар энди таълим олиш ва ишлаш имконияти мавжуд бўлмаган ўтмишга қайтишни истармиди? Ёки қора танлилар меҳнат қила олмайдиган ва ҳурмат топмаган пайтларни хоҳлардими? Ёки муҳожирлар иккинчи даражали одамлар, деб қаралган узоқ тарихга қайтишармиди? Йўқ, албатта.\nЎйлайманки, биз амалда қаршилик бўлса ҳам фақат олдинга ҳаракат қилаяпмиз. Одамлар ҳақиқатдан ҳам келажак ҳақида қайғуришини тушунишимиз керак.\nБиз таҳдидлар даражасини камайтириш учун нима қилдик, деб ўз-ўзимиздан сўрашимиз лозим. Аммо бу Дональд Трамп, Марин Ле Пен, Найжел Фараж каби сиёсатчилар таклиф этаётган тарзда бўлмаслиги шарт. Бу хавфлар билан ижобий ва конструктив руҳда курашиш керак.\n– Трамп мухлислари сиёсатчи ўз ваъдасини бажараётганини, Американи яна буюк давлатга айлантираётганини айтишмоқда. Ҳаёт даражаси ўсмоқда, ишлар эса кўп. Умуман олганда ҳозир Америка иқтисодиёти юксалмоқда...\n– Сиз ҳақсиз. АҚШ иқтисодиёти 20 триллион долларни ташкил қилади. Президентда таъсир кўрсатиш учун жуда кўп дастаклар бор. АҚШ иқтисодиёти ўз шахсий режаси ва қоидалари асосида ишловчи минглаб корхоналардан ташкил топган.\nСўнгги 20 йилда иқтисодиёт 2 фоиздан ўсиб борди. Ваҳоланки, 1980-1990 йилларда бу 3 фоизни ташкил этар эди. Моҳиятан олганда, албатта, бу фантастик даражада бўлмаса-да, меъёрий бир ҳолатда кечмоқда. Ўртача ўсиш Обама ва Буш бошқаруви давридаги каби кетмоқда.\nҲозир айнан Трамп иқтисодиётни қайта тиклангандек туюлмоқда. Аммо ундай эмас.\nАҚШда саноат тикланган тақдирда ҳам бу компьютер технологиялари ва роботлардан фойдаланиш ҳисобига бўлади.\nМасалан, спорт кийимларини ишлаб чиқарувчи «Adidas» бренди ҳозир АҚШда ўз заводини қурмоқда. Улар 100 минглаб кийим-кечаклар чиқаришади. Лекин фабрикада 800дан ортиқ одам ишламайди. Кўплари компьютер технологиялари ёрдамида роботларни бошқариб, улар фаолиятини дастурлай оладиган малакали ходимлар бўлишади. Бугун электротехника бўйича магистрлик даражасини олган киши учун ишлаб чиқаришда бўш ўринлар тиқилиб ётибди.\n– Ўзини жаҳоннинг буюк давлати деб ҳисоблайдиган АҚШ фаровон ва барқарор иқтисодиёти, кучли валютаси билан Хитойга қарши савдо урушини бошлаб юборди. Бунга Сизнинг баҳоингиз?\n– Бу узоқ муддатли истиқболда жуда хатарлидир. Қисқа муддатда эса Россия иқтисодиётига хавф солади. Чунки у кучсиз ва таназзулга қараб кетмоқда. Россия ўз куч-қудратини яна кўрсатиб қўйишни истаётган ва ғазабга тўла давлат.\nБугунги Россия менга Биринчи Жаҳон уруши олдидан Австрия-Венгрия империясини ёдга солмоқда. Ўшанда кучсиз давлат барчага ўз қудратини кўрсатиб қўймоқчи бўлиб, Сербияга ҳужум қилган эди. Оқибати сизга маълум. Биринчи жаҳон уруши шу тариқа бошланиб кетган.\nАҚШ иқтисодиёти жаҳондаги энг очиқ иқтисодиётлардан бири. Хитой ҳам ўз иқтисодиётини қисман очиб, бой бўлди. Уни қисман ёпиқ ҳолда ушлаб, ҳам ташқи ва ҳам ички муваффақиятга эришишни истамоқда. Бу абадий давом этиши мумкин эмас. У ҳозирча қашшоқ давлат экан бу иш беради. Аммо қайсидир пайтга бориб мамлакатни тўлиқ очишга тўғри келади. Айниқса, у жаҳон етакчилигига интилаётган бўлса.\nАкс ҳолда янада кўпроқ мамлакатлар Хитойга хавотир кўзи билан қарай бошлайди. Шунда улар Хитой технологияларидан фойдаланишни қисқартиришни истайди, савдо муносабатларини чеклай бошлайди. Хитойликлар нафақат АҚШнинг, балки бошқа мамлакатларнинг босимини ҳис этади.\nЎйлайманки, улар етарлича ақлли ва иқтисодиёт мураккаб ички тизимда ўсаётганини яхши тушунишади. Хитойликлар мавжуд тизимни вайрон қилишни исташмайди, шунчаки вазиятдан кўпроқ фойда олиб қолишга интилишмоқда.\nАгар биз босим бермоқчи бўлсак, баҳамжиҳат ишлашимиз керак. АҚШ, Европа, Япония – бу барча мамлакатлар биргаликда ҳаракат қилиши ва Хитойга қарата шундай дейиши лозим: «Мана бизнинг стандартлар, уларга риоя қилишингизни сўраймиз». Бу иш берса керак, деб ҳисоблайман.\nАфсуски, айни пайтда бу мамлакатлар ушбу йўналишда биргаликда ҳаракат қилаётгани йўқ. Трампга Европа билан ишлаш ёқмаяпти. Бу жуда қўрқинчли, чунки Европа ва АҚШ иттифоқи ҳамиша кучли бирлашма бўлиб келган.\n– Балки унинг бошқа режаси бордир?\n– Унинг қандайдир режаси бор, деб ўйламайман. Чунки у Америкага ёрдам бериши мумкин бўлган ҳеч бир иш қилгани йўқ. Унинг шахсий ҳокимияти эса хитойликларни мажбур қилиш учун етарли эмас.\nҲозир Америка жаҳон иқтисодиётининг 22 фоизини, Хитой эса 15 фоизини бермоқда. Европа билан биргаликда бизнинг бозордаги улушимиз 50 фоизга етади. Бунга Япония қўшилса 60 фоиз бўлади. Хитойга қарши курашда жаҳон иқтисодиётининг 60 фоизи бизни қўллаб-қувватлаганида эди, Трамп жанобларининг ҳозир бир ўзи олиб бораётган курашдан тубдан фарқ қиларди. Унинг интилиши Америкага умуман ёрдам бермаяпти. Аммо Трамп омма эътиборини, таъсирини ва ҳокимиятини бошқалар бўлишишни сира ёқтирмайди. Барча муаммо ана шунда.\n– Европа мамлакатлари ҳам ҳозир бирлашишни исташмаяпти. Бу яна бир салбий трендга айланди. Нега бундай бўлаяпти?\n– Европа аллақачон муваффақиятга эришган. Франция ва Германия ўртасидаги тарихдаги барча урушлардан кейин уларнинг ҳозирги яқин муносабатлари – ақл борвар қилмас ютуқдир!\nОхирги 20 йилда европаликлар бир қанча хатоларга йўл қўйишди. Улар жуда кўп давлатларни қарз билан тез таъминлашди. Аксига олиб, бу мамлакатларни эса зарур ислоҳотлар ўтказишга ундай олишмади.\nМасалан, Европа Иттифоқига қўшилганидан кейин Руминия давлати ҳалигача, айниқса сиёсий соҳада ислоҳотларни амалга оширмади. Венгрия бу жараёнларни суистеъмол қилмоқда.\nЕвропада умумий валютанинг жорий этилиши ҳам хато бўлди. Ягона молия, солиқ ва тартибга солувчи сиёсат бўлмагач, битта валюта барчасини қийинлаштирмоқда. Ҳар икки омил кўплаб муаммоларни туғдирди ва аҳоли ўртасида дарғазаблик ҳамда қониқмасликнинг бош сабабига айланди. Уларнинг наздида, Европа Иттифоқи керакли даражада фаолият кўрсатмаяпти. Популистлар эса бундан фойдаланиб, барчасига Брюсселни айбдор қилмоқда.\nМен Европада қизиқарли тенденция кетаётганини пайқаб қолдим. Қачонки, ЕИ қайсидир мамлакатга пул берса, у ерда улкан инфратузилмалар, чиройли кўприклар ва яхши йўллар қурилади. Лекин ҳеч ким бундай пайтда «Брюсселнинг отасига раҳмат» демайди. Аммо муаммолар пайдо бўла бошласа, бирдан барча уни айблашга тушиб кетади.\nМасалан, Грецияни олиб қаранг. 1990 йилларда Греция ялпи ички маҳсулотининг 6 фоизини ЕИ бераётган маблағлар ташкил қилар эди. Булар моҳиятан олганда унга совға қилинган ва ебкетарга берилган пуллар эди. У ерда муаммо бошланиши билан ҳамма ЕИни айблашга тушди. Гап шундаки, сиёсатчилар доимо кимнидир ёмонлаб туриши керак. Брюссель бунда «енгил ўлжа» бўлмоқда.\nЕИ муаммоларининг ечими унинг кичрайишида эмас, балки кенгайишидадир. Ислоҳотларни кучайтириш керак. Банк ва савдо тартибларини кўпроқ мувофиқлаштириш лозим. Акс ҳолда, тартибсизликлар ўсиб бораверади. Европа учун яшаб қолишнинг ягона йўли – бирлашиш.\n– Ахборот урушлари ва Россиянинг информация хуружлари ҳақида нима дейсиз? У билан қандай курашиш мумкин?\n– Гарчи баъзи одамлар уни гибрид ёки киберуруш деб аташаётган бўлса ҳам бу — уруш эмас. Бу хуружларнинг табиати шундайки, уларни кузатиш мутлақо имконсиз. Улар қаердан пайдо бўлаяпти ва ўзларини қандай тутяпти, умуман билмай қоласиз.\nБу табиатан терроризмга яқинроқ, урушга эмас. Урушда иккита рақиб бор. Улар ҳарбий кийимни кийиб олган бўлади. Шу тариқа аскарлар ва оддий фуқароларни ажратиш мумкин. Бунисида фарқлаб бўлмайди.\nБалки, Сиз биларсиз, мақсад нима ва можаро нимадан келиб чиқади?\n– Баъзан ахборот билан ишловчи журналистларга ҳам бу ишлар тушунарсиз бўлиб қоляпти.\n– Шундай. Бу каби ҳужумларнинг мақсади тартибсизликлар келтириб чиқаришдан иборатдир. Бу тартиб ва барқарорликни издан чиқарувчи хуруждир. Афсуски, улар иш бераяпти.\nЧунки Ғарб жамияти жуда тарқоқ ва бу бўлиниш уларни кучсизлантирмоқда. Путин жуда ақлли одам. У яхши тушунадики, ишончсизлик уруғини соча олса, Ғарбда барибир бўлиниш юз беради. Жамиятнинг ярми бўлинишни хоҳлайди, чунки улар ўз ички душманини кўришни исташмайди.\nКибер ҳимоянинг кўп шакллари бор. Французлар сайлов олдидан амалга оширгани каби кибертерроризмни даволаш мумкин. Украина кўп жиҳатдан менга Американи ёдга солади. Мамлакат шу қадар бўлиниб ётибдики, одамлар яхшиси ёрдамни четдан олишни афзал кўради. Аммо ҳақиқий қарор – мамлакат ичидаги кучда, яхлитлик ва жамият бирлигида.\n– Кибертерроризмга қарши курашда Россия тактикасини қўллаш керакми ёки ҳақиқатни гапириш лозимми?\n– Айрим жавоб чораларини кўриш – ёмон ғоя эмас. Аммо мен буни Ғарб қадриятлари доирасида амалга оширган бўлар эдим. Россия – бу ёпиқ жамият. Ғарбнинг унга киберҳужумлари мамлакатда улкан шаффофликка йўл очган бўлар эди.\nМасалан, Путинга ўзи нима маълум, у маблағларни қаердан олмоқда, «Газпром»нинг даромадлари қандай шаклланади, «Роснефть»ни ҳақиқатда ким идора этмоқда, Донбассдаги одамлар маблағни қаердан олишяпти. Бу саволларга жавоблар топилиши мумкин эди.\n– Одамлар бу хабарларни эшитишади, бироқ уни қабул қилишни исташмайди. Уни ҳар куни такрорлаб туриш шартми?\n– Биз ахборот тарқатиш воситаларининг янги даврига ўтилган жамиятда яшаётганимизни тан олишимиз керак. Эфирлар доим тўла бўлиши лозим. Йигирмата турли услублардан фойдаланиш зарур.\nЖамиятимизга дахлдор тўғри фактларга диққатни жамлаш зарур. Ёлғон янгиликлар ҳақида гапириш шарт эмас. Чунки бу бизга ёқмайди. Бу Трампнинг бузғунчи услубларидан биридир. Ёлғон хабарни фош қилиш керак. Аммо кимдир Сиз ҳақингизда танқидий мақола ёзганида уни ёлғон деб айтмаслик керак.\nҲақиқатни ёлғондан ажратиш шундай қийинлашиб бораяпти. Бу ўйинни Путин қўлламоқда.\n– Президент Дональд Трамп иккинчи муддатга сайланади, деб ўйлайсизми?\n– Бу саволга жавоб беришим қийин. Бизнинг мамлакатда тўғридан-тўғри сайловлар йўқ. Аниқ айтишим мумкинки, у сайловчилар овозлари бўйича ғолиб бўлиши қийин. У 2016 йилда ҳам сон бўйича ютгани йўқ. Афсуски, биз президентни АҚШдаги сайловчилар вакиллари коллегияси орқали сайлаймиз. У ютадими-ютқизадими, ҳозирча билмайман.\nБироқ шундай кучли иқтисодиёт билан унинг машҳур бўлиб кетмаётгани ҳайратланарли. Барқарор иқтисодиёт доирасида норозиликларнинг жуда юқорилиги америкаликларнинг Трамп ҳатти-ҳаракатига умидсизлик билан қарашаётганини кўрсатади.\nА.Ҳасан ўғли таржимаси\nРоссия Хитой АҚШ Европа Популист Фарид Закария\nХориж бугун, 12:29\nКоронавирус кучаймоқда: европаликлар «баҳорги карантин»га киришни исташмаяпти\nСиёсат бугун, 09:34\nШавкат Мирзиёев Си Цзиньпинни табриклади\nХориж 29/09, 17:09\nХитойда боғча болаларини заҳарлаган тарбиячи ўлим жазосига ҳукм қилинди\nХориж 29/09, 13:15\nРоссияда энг бой икки инсон ўрин алмашди\nЯнги агентлик ходимлари ўқотар қурол олиб юриш ҳуқуқига эга бўлади\nТаниқли шоирнинг аҳволи оғир. Аёли ёрдам сўрамоқда...\nТўпланган натижаларга қараб супер-контракт нархлари эълон қилинди


ОАВ: Дунёнинг биринчи порталли автобуси молиявий қаллобликка алоқадор бўлиши мумкин - Техно - PressNews.uz\nБош Саҳифа / Техно / ОАВ: Дунёнинг биринчи порталли автобуси молиявий қаллобликка алоқадор бўлиши мумкин\nОАВ: Дунёнинг биринчи порталли автобуси молиявий қаллобликка алоқадор бўлиши мумкин\nҚўшилди: 10 август 2016 12:00\nХитойнинг Batie футуристик автобуси синовлари ҳукумат розилигисиз ўтказилган бўлиб, бу молиявий қаллобликнинг бир қисми бўлиши мумкин. Бу ҳақда, Хитой матбуотидаги хабарларга таяниб, «Ведомости» маълум қилди.\n3 август куни Хитойда TEB-1 порталли (ер усти) автобусининг синовлари ўтказилди. Мазкур автобус конструкцияси унинг остидан бошқа транспорт ўтишига имкон беради. Автобуснинг узунлиги — 22 метр, кенглиги — 7,8 метр, баландлиги — 4,8 метр, сиғими — 300 киши. Илк синов ҳаракати Хэбэй провинциясидаги Циньхуандао шаҳрида ўтказилди.\nTEB-1 иккита таянчга эга бўлиб, ҳар бири учун махсус рельслар ётқизилади. Автобуснинг кенглиги боис унинг остидан икки йўналиш бўйича транспорт ўтиши мумкин бўлади. Муҳандислар шу тариқа йўллардаги тирбандликларни бартараф этишни режалаштирган эди.\nGlobal Times нашрининг билдиришича, Циньхуандао шаҳри ривожланиш ва ислоҳотлар қўмитаси TEB Batie лойиҳаси бўйича ҳеч қандай талабнома олмаган. Бундан ташқари, газетанинг қўмитадаги манбаси автобус синовлари ҳақида ҳеч нарса билмаслигини уқтирган.\nОАВ хабарларига кўра, Batie Huaying Kailai интернет-кредитори ёрдамида бондлар чиқариш йўли билан капитал жалб қила бошлади. Журналистлар гап молиявий қаллоблик ҳақида кетаётганини тахмин қилмоқда. Бу ноаниқликлар ортидан China Daily ҳукуматни суриштирув ўтказишга чақирди.


Ноқонуний тадбиркорлик: масала ва муаммолар – Сурхон тонги\nБош саҳифа / Иқтисодиёт / Ноқонуний тадбиркорлик: масала ва муаммолар\nАпрел 17, 2019\tИқтисодиёт Изоҳ қолдириш 412 Кўрилди\nЎзбекистон Республикаси Президентининг 2016 йил 5 октябрдаги ПФ-4848-сонли «Тадбиркорлик фаолиятининг жадал ривожланишини таъминлашга, хусусий мулкни ҳар томонлама ҳимоя қилишга ва ишбилармонлик муҳитини сифат жиҳатидан яхшилашга доир қўшимча чора-тадбирлар тўғрисида»ги, 2017 йил 7 февралдаги ПФ-4947-сонли «Ўзбекистон Республикасини янада ривожлантириш бўйича ҳаракатлар стратегияси тўғрисида»ги Фармонлари, 2017 йил 22 декабрдаги Ўзбекистон Республикаси Олий Мажлисига Мурожаатномаси, Ўзбекистон Республикаси Вазирлар Маҳкамасининг 2017 йил 9 февралдаги 66-сонли «Ўзбекистон Республикаси Президентининг «Тадбиркорлик субъектларини давлат рўйхатидан ўтказиш ва ҳисобга кўйиш тизимини такомиллаштириш тўғрисида» 2016 йил 28 октябрдаги ПҚ-2646-сонли қарорини амалга ошириш чора-тадбирлари тўғрисида»ги қарори асосида тадбиркорлик фаолияти билан шуғулланиш мақсадидаги субъектларни рўйхатдан ўтказиш тартибини аввалги бир ойлик муддатдан икки иш кунига туширилганлиги мамлакатимизда олиб борилаётган тадбиркорлик фаолияти эркинлиги, унинг ривожи учун яратилаётган шарт-шароитларнинг янги босқичи бўлди.\nШундай бўлса-да, мамлакатимизда амалга оширилаётган ислоҳотлар ва тадбиркорлик соҳасида берилаётган кенг имкониятларга қарамасдан мазкур соҳада жиноятларнинг содир этилиши рўй бермоқда. Ноқонуний тадбиркорлик билан шуғулланишнинг ижтимоий-ҳуқуқий муаммолари мавжуд бўлиб, улар давлат молиявий манфаатларига зарар етказиб, солиқ сиёсати юритишга тўсқинлик қилаяпти.\nБу муаммолар оқибатида бозорлар ва турғун савдо шохобчаларидаги рақобат ва савдо тартиби бузилади. Шунингдек, бозорларда қалбаки ва сифатсиз товарлар пайдо бўлиши, хизматлар сифати тушиб кетиши, истеъмолчилар ҳуқуқларининг бузилиши ва бошқа шу каби кўпдан-кўп кўнгилсизликларга олиб келади.\nНоқонуний тадбиркорлик белгиланган тартибда давлат рўйхатидан ўтмасдан ноқонуний даромад олишга қаратилган фаолиятдир. Буни профессор М. Рустамбоев, ҳуқуқшунос олим Р.К. Қобуловлар моддий наф олиш сифатида таъкидлаб, ноқонуний даромад олишнинг асосий предметларини санаб ўтишади.\nНоқонуний тадбиркорлик фаолияти билан шуғулланишни квалификация қилиш ва субъектни жавобгарликка тортишда бир қанча камчиликлар бор. Масалан, кўплаб олимлар мазкур турдаги жиноятларни формал таркибли жиноят сифатида таърифлашади. Ҳолбуки, бу фаолиятда жиноий оқибатнинг келиб чиқиши муҳим саналади. Айбдор мазкур турдаги қилмишни бир йил ичида такроран неча марта содир этса-да, фақат маъмурий жавобгарликка тортилаверади.\nШунингдек, бир турдаги қилмишни квалифакация қилиш учун Ўзбекистон Республикаси Олий суди Пленуми икки хил тушунтириш берган.\nТегишли рухсатнома (лицензия) олмасдан тадбиркорлик билан шуғулланганлик учун бир қатор ҳолатлар назарда тутилмаганки, булар ҳам камчилик ҳисобланади.\nХуллас, ноқонуний тадбиркорлик билан шуғулланиш борасидаги жиноий-ҳуқуқий нормаларни такомиллаштириш муҳим аҳамиятга эгадир.\nОлдинги Кечиримлик масъулияти\nКейинги Битирувчилар МИБда ишлаши мумкинми?


Испанияда футболчиларнинг уйларини ўмарган жиноятчилар гуруҳи қўлга олинди\nИспанияда машҳур футболчиларнинг уйларини ўмариш билан шуғулланган жиноятчилар гуруҳи қўлга олинди.\nMarca хабарига кўра, Мадрид ва Толедо шаҳарларида полиция томонидан ўтказилган амалиётлар натижасида жиноий тўда аъзолари ушланган. Улар орасида аввал ҳам жиноят содир қилган шахслар бўлган.\nҚайд қилинишича, гуруҳ аъзолари «Реал» ва «Атлетико» клубларининг машҳур футболчилари, хусусан Каземиро, Иско ва Альваро Мората, шунингдек бош мураббий Зинедин Зидан уйини ўмаришган. «Матрасчилар» яримҳимоячиси Томас Партининг уйига эса бир ҳафтада икки марта ўғриликка тушишга ҳаракат қилишган.\nАввалроқ, ўғрилардан Жорди Альба, Кевин-Принс Боатенг, Габриэл Паулиста, Лукас Васкес, Эсекьель Гарай, Хоакин, Рафаэль Варан ва Вильям Карвальо ҳам зарар кўрган эдилар. Қўлга олинган жиноий гуруҳ аъзоларининг бу ўғриликларга алоқаси бор ёки йўқлиги маълум эмас.


Октябрда ўзбекистонлик стажёрлар Японияга йўл олади\n13:05 / 25.06.2015\nЎзбекистон меҳнат ва аҳолини ижтимоий муҳофаза қилиш вазирлигининг Япония таълим соҳасидаги халқаро ҳамкорлик ташкилоти (JITCO) билан келишуви амалга татбиқ этила бошланди. Ушбу келишув доирасида ўзбекистонлик стажёрларнинг биринчи гуруҳи жорий йилнинг октябрида Японияга йўл олади. Бу вазирлик матбуот хизматининг таҳририятга йўллаган хабарномасида айтиб ўтилган.\n23 июнь куни меҳнат вазири А. Абдуҳакимов Япониянинг Chuo Sangyo Shinko уюшмаси раҳбарлари Масаки Уно ва Казуми Маеда, шунингдек, Towa Kawara Kenzai компанияси президенти Нобору Шимазаки билан учрашув ўтказди. Учрашувда Япониянинг Ўзбекистондаги элчиси Фумихико Като иштирок этди.\nУчрашув доирасида томонлар илгарироқ имзоланган ўзбекистонлик стажёрларни Японияда техник тайёрлаш борасидаги меморандумни амалга татбиқ этишга тайёрлигини маълум қилди.\n2015 йил февралидан буён Chuo Sangyo Shinko вакиллари Ўзбекистонга ташриф буюриб, касб-ҳунар коллежларидаги таълим жараёнларини кузатишди. Улар коллежларда юқори малакали мутахассислар тайёрланаётганига ишонч ҳосил қилишди. Шундан сўнг олиб борилган музокаралардан сўнг томонлар ўзбекистонлик мутахассислар Японияда 2 йил давомида меҳнат стажировкасини ўташи борасида келишувга эришди.\nШу мақсадда Япония компаниялари вакиллари 30дан ортиқ номзод билан суҳбат олиб борди. Асосий кўрсаткичлар сифатида меҳнатга лаёқатлилик ва япон тилини билиш ҳисобланди. Танлаб олинган номзодлар тил ўрганиш курсларидан ўтганидан сўнг хорижга юборилади.\n“Стажёрни техник тайёрлаш” дастури Chuo Sangyo Shinko уюшмасининг ташқи меҳнат миграцияси масалалари бўйича агентликнинг қўшма лойиҳаси бўлиб, унинг доирасида хорижлик мутахассислар Япониядаги ишлаб чиқариш жараёнига жалб қилинади. Дастур доирасида тузиладиган меҳнат шартномалари 2 йилга мўлжалланади.


01 март 2021, Тошкент вақти: 03:29\nАҚШ Конгресси Намояндалар палатасининг разведка қўмитаси раиси Адам Шифф.\nАҚШ Конгресси президент Дональд Трампнинг хорижий етакчилар, жумладан Россия президенти Владимир Путин билан телефон сўзлашувлари стенограммасини қўлга киритишга уринмоқда. Бу ҳақда NBC телеканалига АҚШ Конгресси Намояндалар палатасининг разведка қўмитаси раиси Адам Шифф маълум қилди.\n"Менинг фикримча, биринчи навбатда АҚШ миллий хавфсизлигини ҳимоя қилиш керак ва бошқа мамлакатлар етакчилари, жумладан Владимир Путин билан суҳбатда Трамп бизнинг мамлакатимиз хавфсизлигига раҳна солмадимикан, деган саволга жавоб топиш керак", - деди Шифф.\nАдам Шифф қўмитаси махсус хизмат ходимининг шикоятини кўриб чиқмоқда, ходимнинг фикрича, июль ойида бўлиб ўтган телефон суҳбатида Трамп Украина президенти Владимир Зеленскийдан АҚШ собиқ вице-президенти Жо Байден ва унинг ўғли Хантер Байденга нисбатан тергов олиб борилишини сўраган.\nЖо Байден – 2020 йилда бўлиб ўтадиган президент сайловида Трампнинг асосий рақибларидан бири бўлиши мумкин. Конгресснинг қуйи палатаси Трампга нисбатан импичмент жараёнини бошлади.\nРоссия ташқи ишлар вазири Сергей Лавров 27 сентябрь куни Трамп учун Путин билан суҳбат стенограммасини эълон қилиш “нотўғри” бўлишини айтди.\nРоссия ТИВ вакили Мария Захарова Трампнинг Зеленский билан суҳбатидан сўнг "Вашингтонга қўнғироқ қилиб музокоралар олиб бориш хавфли эканини" айтди.


Иқтидорни пайқай олмаётган мураббий / CHAMPIONAT.asia\n18:22Ўзбекистон U-23 - Жанубий Корея U-23 - 2:1 LIVE. МАТНЛИ ТРАНСЛЯЦИЯ 542 18:11Мхитарян "Арсенал"да қайси рақамда ўйнайди? 7 17:29Карикатура: Узр, Пеп! 7 17:13Нодир Қўзибоев ва Камол Жўнашев бошчилигидаги "Ифтихор" жамоаси Про-лигага чиқмоқчи 4 17:12УЕФА қарор қабул қилди. ПСЖ МФП қоидасини бузганми? 5 16:42Обамейянг "Боруссия"ни тарк этмоқда (+ФОТО) 11 16:41“Локомотив” бу йилги илк хорижий йиғинни якунлади 4 16:37"Бунёдкор" Филип Раевац билан шартнома имзолади 32 16:30“Андижон”нинг Тошкентдаги йиғини бошланди 2 16:13Ўзбекистон U-23 - Жанубий Корея U-23. Жамоамизнинг стадионга келишидан ФОТОГАЛЕРЕЯ 17 15:58U-23 Осиё чемпионати. Вьетнам финалда! 54 15:54Назорат учрашуви. “Бухоро” - "Қўқон-1912" 3:2 + ФОТОГАЛЕРЕЯ 17 15:45Аср лойиҳаси ёхуд "Донолар водийси" 6 15:39Карикатура: "Суонси" "Манчестер Сити"ни ютган "Ливерпуль"ни мағлубиятга учратди 9 15:31Умид Аҳмаджонов Франция футбол федерациясида 19\nИқтидорни пайқай олмаётган мураббий\n15 сен 10:03\nМаълумки, Ўзбекистон U-16 ўсмирлар терма жамоаси 25-29 сентябрь кунлари Тошкентда бўлиб ўтадиган Осиё чемпионати саралаш баҳсларида иштирок этади.\nБунда ўсмирларимиз Фаластин ва Яманга қарши майдонга тушишади. Унгача эса 18 сентябрда Қатар билан ўртоқлик учрашуви ўтказилади.\nМана шу ўйинлар учун ҳали ўсмирларимизнинг рўйхати эълон қилингани йўқ. Лекин бизга маълум бўлишича, терма жамоа устози Темур Олимхўжаев “Машъал”дан ёш иқтидор эгаси Адҳам Абдуллаевни чақирмасликни маъқул кўрган. Мураббий “Машъал” футбол мактабидан уч нафар футболчини таклиф этди. Булар – Илҳом Алижонов, Раҳим Шарипов ва Абубакир Муртазоев. Лекин улар орасида Адҳам Абдуллаев йўқ.\nАслини олганда, ҳужум чизиғида тўп сурадиган Адҳам иқтидорли футболчилар сирасига киради. Унда голни сезиш қобилияти жуда кучли. Таққослаш учун Жамшид Искандеров ўз ёшида ва тўп сураётган чизиғида қанчалик кучли бўлса, Адҳам Абдуллаев ҳам ўз тенгқурлари орасида шунчалик зўр. Буни мен Адҳамнинг ўйинларини бир неча бор кўрган журналист сифатида айтяпман.\nЛекин мана шундай иқтидор эгасини негадир Темур Олимхўжаев терма жамоага чақирмаяпти. Тўғри, унда маълум вақт олдин юраги билан боғлиқ муаммолар бўлди ва шундан сўнг “Машъал” футбол клуби раҳбариятининг кўмаги туфайли футболчи даволаниб чиқди. Ҳозир эса у бемалол тўп тепмоқда.\nШу йилнинг август ойида Тошкентда бўлиб ўтган “Пахтакор-79” анъанавий хотира турнирида “Машъал-98” ҳам қатнашиб, мусобақада иккинчи ўринни эгаллади. Ва ушбу мусобақанинг “Энг яхши ҳужумчиси” деб айнан Абдуллаев Адҳам топилди. “Машъал-98” бош мураббийи Николай Лапанинг айтишича, турнир давомида Адҳамнинг ўйинлари терма жамоа бош мураббийида илиқ таассурот қолдирган ва кейинчалик йиғинга чақиришини маълум қилган.\nАммо Туркиядаги йиғинга Абдуллаев олиб кетилмади, сабаб сифатида эса виза вақтида тайёр бўлмагани айтилди. Туркия-ку майли, лекин Тошкентдаги мана энди бошланадиган йиғинга чақирса бўларди-ку. Бундан келиб чиқиб қандай хулосага бориш мумкин? Виза шунчаки баҳона вазифасини ўтаган бўлишиям мумкин. Йўқса мураббий ҳужумчини албатта терма жамоага таклиф этган бўларди. Хуллас, айни пайтда шундай даражадаги футболчининг ўсмирлар терма жамоасига нима учун чақирилмаётганидан кўпчилик ҳайрон.


Ўзбекистонда қурилиш учун металл буюмлар сифатини назорат қилиш тизими такомиллаштирилади. Бу вазифани «Ўзметкомбинат» амалга оширади\nЎзбекистонда қурилиш учун металл буюмлар сифатини назорат қилиш тизимини такомиллаштириш режалаштирилган. «Ўзметкомбинат» матбуот-хизмати маълум қилишича, бунинг сабаби - сўнгги йилларда мамлакат ижара бозорида ушбу маҳсулот турига қўйилган талабларга айрим ҳолларда риоя қилмайдиган кўплаб кичик хусусий корхоналар пайдо бўлганлигидадир.\n«Ўзметкомбинат» мутахассисларининг айтишича: «Кичик корхоналарда металл буюмлар сифатини назорат қилиш тизими таҳлили шуни кўрсатмоқдаки, ишлаб чиқарувчилар томонидан мазкур жараён асосан сертификатлаш пайтида амалга оширилиб, олинган сифат кўрсаткичлари сертификат амал қилиш муддати давомидаги барча ишлаб чиқарилган маҳсулотларга нисбатан қўлланилмоқда».\n«Қурилишда ишлатиладиган металл буюмлар сифатини суст даражада назорат қилиниши сейсмик фаол ҳудудда жойлашган Ўзбекистондаги бино ва иншоотлардан фойдаланишда салбий таъсир кўрсатиши мумкин. Вазиятни ўзгартириш учун «Ўзметкомбинат» томонидан металл буюмлар сифатини тадқиқ қилишга мўлжалланган 13та жиҳоз сотиб олинди. Улар янги мажмуа барпо этиладиган Республика синов ва сертификатлаштириш марказида ўрнатилади», - дея қайд этишди компания вакиллари.


Соҳибқирон Амир Темур – маънавий баркамоллик тимсоли | Muhammad al-Xorazmiy nomidagi Toshkent axborot texnologiyalari universiteti Farg'ona filiali rasmiy web sayti\nСоҳибқирон Амир Темур – маънавий баркамоллик тимсоли\nadmin tomonidan Chorshanba, 11/Apr/2018 da chop etilgan\nТемурийлар даври маънавияти юртимиз тарихидаги зарҳал ҳарфлар билан битилган улкан хазинадир. Бундай маънавий меросларни ўрганиш, уларнинг мислсиз маъноларидан маънавий озуқа олиш, ёш авлодни ҳам бундай маънавий озуқалардан баҳраманд этиб бориш ва шу йўл орқали халқ, миллат, Ватан, жамият тараққиётига ҳисса қўшиш – биз авлодларнинг муқаддас бурчларимиздандир.\nСоҳибқирон Амир Темурнинг: “Ҳар неки деган бўлсам унга амал қилдим”, - деган сўзларида унинг комил инсон эканлигини кўришимиз мумкин. Амир Темур бобомиз ҳаёти, фаолияти ва салтанатида нимаики яхшиликка эришган бўлса, фақат ва фақат хулқидаги мана шу олийжаноб фазилати туфайлигина эришди. Шунинг орқасидангина қўшин ва халқнинг ҳурматини қозониб, уларни ўз ортидан эргаштира олди.\n9 апрель куни филиал Ахборот ресурс марказида 610-16, 650-17 гуруҳ талабалари иштирокида Амир Темур таваллудининг 682 йиллигига бағишлаб “Соҳибқирон Амир Темур – маънавий баркамоллик тимсоли” мавзусида давра суҳбати ўтказилди.\nДавра суҳбатини филиал ММИБ директор ўринбосари доцент Б.Толипов очиб берди. Тадбирда гуманитар ва ижтимоий фанлар кафедраси мудири доцент Ш.Холматов, МТМ раҳбари А.Райимов, 630-16 гуруҳ талабаси И.Қосимовлар маъруза қилдилар.\nТадбир давомида 650-16 гуруҳ талабаси Х.Умаров “Темур тузуклари”дан парча ўқиб эшиттирди.\nТадбир сўнггида талабалар томонидан фикр-мулоҳазалар билдирилди ва саволлар берилди. Саволларга катта ўқитувчи Ў.Каримов тўлиқ жавоб берди.\nГуманитар ва ижтимоий фанлар кафедраси\nкатта ўқитувчиси Ў.Каримов


Спорт – эл шуҳратини оширади\nЖанубий Қозоғистон вилояти ҳокими Жансейит Туймебаев минтақада ўтаётган боксдан республика биринчилиги арафасида спортчилар билан учрашди. Улар орасида ҚР бокс федерациясининг вице-президенти Юрий Цхай, боксдан Қозоғистон миллий жамоаси бош мураббийи Мирзағали Айтжанов, ҚРда хизмат кўрсатган спорт усталари, ҳатто Олимпиада чемпионлари Биржан Жақипов ҳамда Қайрат Ералиевлар бор.\nУчрашувда вилоят раҳбари меҳмонларга миннатдорчилик билдириб, бирданига уч нафар олимпиада чемпионининг вилоятимизга ташриф буюрганини таъкидлади. Шунингдек, вилоят ҳокими минтақанинг спорт соҳаси жадал ривожланаётганини айтиб ўтди.\n– Элбошимиз “Спорт – элнинг шон-шуҳратини ошириб, обрўсини юксалтиради. Бу соҳада спортчиларимиз кўк байроғимизни ҳилпиратиб келмоқда”, деган эди. Жанубга Серик Қўнақбаевдай ифтихоримизга мураббийлик қилган Юрий Андреевичнинг, шунингдек Олимпиада чемпионлари ташрифининг ўзи фахрдир. Биз вилоятимизда спортга алоҳида эътибор қаратмоқдамиз. Таъкидлаш жоиз, минтақамизда 43та спорт мактаби мавжуд. Элнинг мартабасини ошириш учун спортчиларимизга барча имкониятлар яратишимиз керак, – деди Жансейит Қансейитули.\nЎз навбатида сўз олган миллий жамоанинг бош мураббийи Мирзағали Айтжанов вилоятимиз спорти, шу жумладан бокснинг юқори савияда эканлигини айтиб ўтди.\nУчрашувга келган таниқли спортчилар келажакда жанубда маҳорат сабоқларини ўтказиб туришларини маълум қилишди. Тадбир сўнггида вилоят раҳбари меҳмонларга омад тилаб, эсдалик совғалар топширди.\nМ. ЭЛТОЕВА, 2017-11-13, 19:49 162


Украина-Россия: "Украина ҳудудида Россия ҳарбий техникаси ҳаракатланмоқда"\nУкраина-Россия чегарасидаги украин ҳарбийси, 2022, 19 февраль.\nКиев ўз назоратидаги ҳудудлар ўтган тунда россияпараст айирмачилар томонидан 53 марта, айирмачилар эса ўз ҳудуди украин ҳарбийлари томонидан 50 марта ўққа тутилганини иддао қилмоқда.\n17 февралдан бери Донбасс минтақасида Украина ҳукумат кучлари ва россияпараст айирмачиларни ажратиб турувчи фронт чизиғи бўйлаб вақти-вақти билан отишмалар содир бўлмоқда.\nҒарб Москва босқинчилик учун баҳона қидираётганидан хавотирда. Москва эса бу иддаоларни муттасил рад этмоқда. Халқаро жамоатчилик Байден билан Путин 21 февраль куни келишиб олган бўлғуси саммитга умид боғламоқда.\nЎтган тунда Донбасс минтақаси яна ўққа тутилди\nКиев расмийлари ўтган тунда Украина назоратидаги ҳудудлар камида 53 марта ўққа тутилганини даъво қилмоқда.\nДонбассдаги Украина Бирлашган кучлари штабига кўра, россияпараст айирмачилар барча ҳолатларда Минск келишувлари билан тақиқланган қуроллар - миномёт, гранатомёт ва йирик калибрли пулемётлардан ўт очган.\nОтишма натижасида снаряд парчаси тегиб, бир ҳарбий ўртача жароҳат олгани ва касалхонага ётқизилгани айтилди.\nЛуганскда аҳоли қўрқув ва хавотирда\nУкраина кучлари, жумладан, Луганск вилоятида Ўт очишни тўхтатиш масалаларини назорат қилиш ва мувофиқлаштириш қўшма марказининг украин ҳарбийларига тегишли юк машинаси йўқ қилинди, демоқда.\nАйирмачилар эса, ўз навбатида, ўт очишни тўхтатиш режими бузилишида украин ҳарбийларини айбламоқда. Тан олинмаган “Луганск халқ республикаси” сутка давомида Украина томони ўз ҳудудини 50 марта ўққа тутгани, 24 та аҳоли пунктини нишонга олинганини иддао қилди.\nРоссияпараст “Донецк халқ республикаси” айирмачилари, якшанба куни украин ҳарбийлари уларни ҳам 37 марта ўққа тутгани, “Минск битимлари билан ман этилган қуроллардан” жавоб зарбасини берганини иддао қилган.\nCIT: Украина ҳудудида рус ҳарбий техникаси юрибди\nConflict Intelligence Team (CIT) суриштирув гуруҳи сўнгги кунларда очиқ маълумотларда пайдо бўлган фотосурат ва видеоларга асосланган ҳолда, Россия ҳарбий техникаси Украина ҳудудида ҳаракатлана бошлаганини маълум қилди.\nГуруҳнинг билдиришича, ҳарбийларни Россиянинг бошқа ҳудудларидан Украина чегараларига жамлаш жараёни ниҳоясига етган бўлиши эҳтимол. Чунки авваллари ҳудудга техника темир йўл ёки танк ташувчи юк машиналарида олиб келинган бўлса, эндиликда ҳарбий техника ўзи ҳаракат қила бошлади.\nCIT: Украина чегарасида Россия ҳарбий техникаси ҳаракати кузатилди\n“Техника эҳтимолий ҳужум уюштириладиган асосий позицияларга жойлаштирилаётган бўлиши мумкин”, - дейилади хабарда.\nCIT қўлга киритилган маълумотларда чегара яқинидаги рус ҳарбийлари оғир шароитларда яшаётгани, марказлаштирилган озиқ-овқат таъминоти йўқлиги қайд этилганини таъкидлаган.\n“Қўшинни узоқ пайт бундай аҳволда ушлаб туриш мумкин эмас. Шунинг учун яқин кунларда ё ҳужум қилинади ёки ҳарбийлар қисман олиб чиқиб кетилади”,-деб ёзди гуруҳ тадқиқотчилари.\nАҚШ ва Ғарб давлатлари разведкасининг билдиришича, Россия Украина билан чегарага 150 минг аскар ва ҳарбий техникани жамлаган.\nФХХ: Украина ҳудудидан отилган снаряд Ростовга тушди\nРоссия Федерал хавфсизлик хизмати 21 февраль эрталаб Украина ҳудудидан отилган снаряд Ростов вилоятидаги чегара хизмати объектини вайрон қилганини иддао қилмоқда.\nФХХнинг билдиришича, Украина чегарасидан 150 метр узоқликда жойлашган объектга снаряд тушган пайтда бу ерда ҳеч ким бўлмаган. Аммо, Россия томони вайрон бўлган объектнинг аниқ манзили ҳақида маълумот бермади.\nБундан ташқари Россия томони Украинага тегишли 2 та ҳарбий техника душанба куни эрталаб чегарани бузиб кирганини ҳам иддао қилмоқда. Россия томонига кўра, техникалар яксон қилинган.\nҲозирча бу маълумотларни бирорта мустақил манба тасдиқламади.\nРоссия: Тергов қўмитаси 2 та жиноят иши очди\nҲозиргача, Россия Тергов қўмитаси Донбассдаги отишмалар юзасидан иккита жиноят иши очганини маълум қилган.\nУлардан бири Луганск ҳудудидаги Пионерское қишлоғи ўққа тутилиб, икки киши ҳалок бўлгани, иккинчиси эса Ростов вилояти ҳудудига Украина томонидан снаряд учиб келганига доир иддаолар билан боғлиқ.\nРоссия Украинадан отилган бомба чегара хизмати объектини вайрон этганини иддао қилди\nУкраина томони эса, ўз техникаси чегарани бузиб киргани ёки ўз ҳарбийлари Россия томонига снаряд отгани тўғрисидаги қарши томон баёнотларини инкор этди.\nАввал ҳам Кремль Украинадан отилган бир неча снаряд Россия ҳудудига келиб тушгани тўғрисида хабар берган. Украина президенти Владимир Зеленский бу хабарларни ёлғон ва провокация сифатида баҳолаган.\nСўнгги кунларда ЕХҲТнинг Махсус мониторинг миссияси Донбассда ўт очишлар интенсивлиги кескин ортганини қайд этмоқда.\nБу воқеалар Россиянинг Украина чегаралари яқинида катта куч тўплагани ва Ғарб мамлакатлари Россиянинг бирор провокация баҳонасида Украинага ҳужум қилишидан хавфсираётгани манзарасида рўй беряпти.\nПариж: Байден ва Путин “умуман олганда” саммитга рози\n21 февраль куни Франция президенти маъмуриятининг маълум қилишича, АҚШ президенти Жо Байден ва Россия президенти Владимир Путин Украина теварагидаги вазиятни муҳокама қилиш учун саммит ўтказишга, “умуман олганда” розилик билдирган.\nУларга Франция президенти Эммануэл Макрон шундай таклиф билан чиққан.\nФранция президенти аввалига Владимир Путин билан телефон орқали икки соат суҳбатлашган. Сўнгра Владимир Зеленский ва Жо Байденлар билан ҳам қўнғироқлашган. Кейин яна Россия президенти билан боғлангач, томонлар саммитга рози бўлганини маълум қилган.\nЕлисей саройи тарқатган хабарномада музокараларга барча манфаатдор томонлар таклиф этилаётгани айтилади. Бу учрашувнинг бир шарти бор: мазкур саммит Россия Украинага ҳужум қилмаган тақдирдагина ўтказилиши мумкин.\nОқ уй матбуот котиби Жен Псаки дастлабки келишув мавжудлигини тасдиқлади.\n“Биз дипломатияга ҳамиша тайёрмиз. Шунингдек, Россия урушни танлагудек бўлса, шошилинч ва қаттиққўллик билан жавоб қайтаришга ҳам шаймиз. Айни пайтда Россия Украинага қарши кенг кўламли ҳужумга ўтишга ҳозирлик кўрмоқда, бу ҳужум тез фурсат ичида бошланиши мумкин”, деди Оқ уй матбуот котиби Жен Псаки.\nАммо, Кремлнинг матбуот котиби учрашув ҳозирча режаланмаган, деб билдирди.\nReuters: АҚШ Россия банкларига санкция ҳозирлади\nReuters агентлиги АҚШ президенти Жо Байден маъмурияти Америка ва Россия банклари ўртасидаги молиявий муносабатларни тақиқлашга оид ҳужжат лойиҳасини тайёрлаганини хабар қилди.\nАгентликка кўра, мазкур ҳужжат Россия Украина ҳудудига бостириб кирган тақдирдагина кучга киради.\nReuters: АҚШ Россия банклари транзакцияларига санкциялар жорий этиши мумкин\nХабарда таъкидланишича, ҳужжатда биринчи навбатда Россиянинг ВТБ, Сбербанк, ВЭБ.РФ (Внешэкономбанк) ва Газпромбанк билан муносабатлар узилиши қайд этилган. Аммо бу якуний рўйхат эмас, бу қора рўйхатга яна банклар қўшилиши мумкин.\nБундан ташқари Оқ Уй жисмоний ва юридик шахсларга ҳам санкция қўллаш масаласини ўрганаётгани хабар қилинди.\nУларнинг АҚШдаги акциялари музлатилади ва ҳар қандай пул ўтказмалари тақиқланади. АҚШ ҳукумати бу маълумотни ҳозирча изоҳлагани йўқ.\nЕИ: Россияга қарши санкциянинг вақти эмас\nЕвропа Иттифоқи раҳбарияти “ҳозир Россияга қарши санкциялар жорий қилиш вақти эмас”, деб ҳисобламоқда.\nReuters агентлигининг хабар қилишича, Украинадаги вазият муҳокама қилинган йиғилишда Европа Иттифоқининг ташқи сиёсат бўйича раҳбари Жозеф Боррел шуни маълум қилган.\nБоррел журналистларга санкциялар “вақти келганда” киритилишини айтган:\n“Франция Жо Байден ва Владимир Путин Украина бўйича саммит ўтказишга келишиб олганини айтганидан кейин, Европа Иттифоқи кейинги музокараларни ташкил этиш бўйича уринишларни қўллаб-қувватламоқда. Саммит учрашувлари етакчилар ёки вазирлар даражасида бўладими, қандай форматда бўлишидан қатъи назар, музокара олиб бориш, мулоқот қилиш, урушдан қочиш жуда зарур”.\nКиев: санкцияларни ҳозироқ қўлланг!\nКиев санкцияларни ҳозироқ - урушнинг олдини олиш учун - жорий этишни сўрамоқда.\nУкраина Ташқи ишлар вазири Дмитрий Кулеба, Брюсселда Европа Иттифоқи ташқи ишлар вазирлари йиғинида буни қатъий таъкидлади:\n"Европа Иттифоқи санкциялар ҳақида гапириш билангина чекланмаётганини кўрсатиши учун ва ҳозирданоқ бир неча санкцияни қўллашга етарлича, қонуний сабаблар борлигига ишонамиз".\nЗеленский: “Украина исталган пайтда ўзини ҳимоя қила олади”\nЕвропа Иттифоқи вазирлари ўтган ой Украинага 1,2 миллиард евро миқдорида молиявий ёрдам пакетини қўллаб-қувватлади.\nШунингдек, Украинанинг зобитларини тайёрлаш учун ҳарбий инструкторлар кичик миссиясини йўллаш ҳақидаги узоқ йиллик сўрови ҳам маъқулланди.\nИрландия ташқи ишлар вазири Саймон Ковенининг айтишича, блок кўпроқ Москва билан музокараларни осонлаштиришга эътибор қаратиши керак:\n“Менимча, урушнинг олдини олишнинг йўли – мулоқот, муросага келиш ва биринчи навбатда босқиннинг олдини олиш йўлларини топпиш. Бу бизнинг ҳозирги устувор вазифамиз бўлиши керак”.\nГермания ташқи ишлар вазири Анналена Бербок ҳам, Россияни Украина шарқидаги тинч аҳоли билан “масъулиятсиз” ўйин қилишда айблаб, Кремлни музокаралар столига қайтишга чақирди.\nLufthansa: Украинага парвоз вақтинча тўхтади\n21 февралга келиб, Lufthansa ва унинг шуъбалари – Eurowings, Swiss, Brussels ва Austrian Airlines – Киев ҳамда Одесса шаҳарларига парвозларни вақтинча тўхтатди.\nБу Россиянинг муҳтамал тажовузи хавфи билан боғлиқ. Львовга рейслар ҳозирча сақланмоқда. Парвозларни тиклаш бўйича қарор вазиятдан келиб чиқиб, кейинроқ қабул қилинади.\nЯкшанба куни Украина ҳукуматига бўйсунмайдиган Донецк ва Луганск вилоятларидан аҳолини Россияга кўчириш давом этди. Бу ҳақда жума куни халқаро майдонда тан олинмаган ДХР ва ЛХР етакчилари эълон қилди.\nМаҳаллий аҳолининг ахборот воситаларига билдиришича, минтақа раҳбарлари аҳолини тезроқ кетишга ундамоқда. Аммо, 18 дан 55 ёшгача эркакларнинг кетиши тақиқланган.\n“Бошлиқлар бизга: кетинглар, дейишди. Қулоқ солишга мажбурмиз, чунки қўрқамиз – икки ёш боламиз бор. Уларга бир кори ҳол бўлишидан хавотирланамиз”, дейди Reuters агентлигига гапирган донецклик Анастасия.\nУкраина шарқий ҳудудларини тарк этаётганларнинг асосий қисми Ростов вилоятига йўл олмоқда.\nCBS телеканали: рус армияси босқин ҳақида буйруқ олган\nЎтган оқшом CBS телеканали, Америка разведкасига ҳавола берган ҳолда, Россия армияси қўмондонлари аллақачон Украинага бостириб киришга буйруқ олганини хабар қилди.\nАйтилишича, ҳозирда жанг майдонидаги ҳаракатлар режаси ишлаб чиқилмоқда.\nАйни чоғда НАТО раҳбари махсус хизматлар қўлга киритган маълумотлар бунинг аксини кўрсатаётганини таъкидлади: разведка маълумотларига кўра, Россия кенг кўламли ҳарбий ҳаракатларга шайлигини тасдиқловчи барча аломатлар ҳамон мавжуд.\nАйнан шу маълумотлар 18 февраль куни Байденнинг Владимир Путин Украинага қарши тажовуз бошлашга тайёрлиги ҳақида баёнот беришига асос бўлган.\nМосква ушбу хабарга изоҳ бергани йўқ. Аммо, қўшни мамлакатга ҳужум қилиш режаси йўқлигини муттасил такрорлаб келмоқда.\n720p | 138,6MB\nБайден Путин билан саммит ўтказишга “умуман олганда” розилик берди\nРоссиянинг Кубанида бюджет ходимларидан Донбассдан эвакуация қилинганлар учун пул йиғилмоқда\nРасмий Киев ўз назоратидаги ҳудудлар бўлгинчилар томонидан 53 марта ўққа тутилганини маълум қилди\nКХШТ Донбассга тинчликпарвар кучлар юбориши мумкинлигини билдирди\nРоссиянинг 30 минг аскари Беларусда номаълум муддатга қоладиган бўлди


Хавфли объектларнинг саноат хавфсизлиги қачон экспертизадан ўтказилади | NORMA.UZ\nХавфли объектларнинг саноат хавфсизлиги қачон экспертизадан ўтказилади\nВазирлар Маҳкамасининг 2.10.2018 йилдаги 784-сон қарори билан буюртмачининг ариза бериш ва хулоса олиш тартиби, экспертизани амалга ошириш босқичлари, муддатлари ва ҳолатлари белгиланди.\nЭслатиб ўтамиз, саноат хавфсизлиги соҳасида давлат томонидан тартибга солиш Вазирлар Маҳкамаси, «Саноатгеоконтехназорат» ДИ, шунингдек айрим ваколатларга эга бўлган бошқа давлат органлари томонидан амалга оширилади.\nСаноат хавфсизлигини экспертизадан ўтказиш – шундай тартибга солиш турларидан бири. Хавфли ишлаб чиқариш объектини (бундан кейин – ХИО) қуриш, кенгайтириш, қайта қуриш, техник жиҳатдан қайта жиҳозлаш, консервациялаш ва тугатишни амалга ошириш учун экспертизанинг ижобий хулосаси бўлиши зарур. Хавфли тоифага кирувчи объектлар рўйхати «Хавфли ишлаб чиқариш объектларининг саноат хавфсизлиги тўғрисида»ги Қонуннинг (бундан кейин – Қонун) 4-моддасида белгиланган.\nҚуйидагилар саноат хавфсизлиги экспертизасидан ўтказилади:\nХИОни қуриш, кенгайтириш, қайта қуриш, техник қайта жиҳозлаш, консервациялаш ва тугатишга доир лойиҳа ҳужжатлари;\nХИОнинг саноат хавфсизлиги декларациялари.\nШунингдек ХИОда техник қурилмалар, бино ва иншоотлар қандай ҳолларда экспертизадан ўтказилиши белгиланди (қуйидаги жадвалга қаранг).\nЭкспертизадан ўтказиш ҳолатлари\nХИОда қўлланиладиган техник қурилмалар (бундай қурилмалар рўйхати ҳужжатга иловада келтирилган)\nҳақиқий хизмат муддати 20 йилдан ошадиган бўлса, техник ҳужжатларида бундай қурилманинг хизмат муддати ҳақида маълумотлар бўлмаганда;\nконструкцияни ўзгартириш, бундай техник қурилманинг кўтариб турувчи элементлари материалларини алмаштириш билан боғлиқ ишлар амалга оширилгач ёхуд ХИОда авария ёки нохуш ҳодиса туфайли техник қурилма шикастланганда қайта тиклаш бўйича таъмирлаш ишларидан сўнг;\nваколатли органнинг мансабдор шахси томонидан техник қурилманинг ХИОда авария юзага келиши хавфини келтириб чиқарадиган шикастланиши ёки хусусиятларининг йўл қўйиладиган нормалардан четга чиқиши аниқланган ва бу борадаги кўрсатмалар расмийлаштирилган ҳолатда;\nбуюртмачининг ташаббуси билан.\nХИОда технологик жараёнларни амалга ошириш, Қонуннинг 4-моддаси 2-бандида назарда тутилган хавфли моддаларни сақлаш учун мўлжалланган бинолар ва иншоотлар\nлойиҳа ҳужжати мавжуд бўлмаганда ёки унда бинолар ва иншоотлардан фойдаланиш муддати ҳақида маълумотлар бўлмаса;\nХИОдаги бинолар ва иншоотларнинг кўтариб турувчи конструкцияларига зарар етказиши мумкин бўлган авария ёки табиий ҳодисалардан сўнг;\nБуюртмачи экспертизани амалга ошириш учун эксперт ташкилотига белгиланган шаклдаги буюртманомани бевосита, унинг олингани тўғрисидаги билдиришнома билан бирга почта орқали ёхуд электрон шаклда (ЭРИ билан тасдиқлаган ҳолда) тақдим этади. Буюртманомага зарур ҳужжатлар пакети (уларнинг рўйхати ҳужжатга иловага кўрсатилган) илова қилинади.\nЭкспертизани буюртмачи билан шартнома асосида аккредитацияланган эксперт ташкилотлари амалга оширадилар. Экспертиза натижаларига кўра объект саноат хавфсизлиги талабларига мувофиқлиги ёки номувофиқлиги тўғрисида хулоса берилади.\nЭкспертизани ўтказиш муддати экспертиза объектининг мураккаблигига қараб белгиланади, бироқ зарур бўлган материаллар ва ҳужжатлар тўплами олинган кундан бошлаб 3 ойдан ошмаслиги керак.\nЭкспертизадан ўтказиш қуйидаги босқичлардан иборат:\nэкспертиза хулосасини расмийлаштириш ва бериш.\nКейинги ҳар бир босқич аввалгисида ижобий натижаларга эришилганда ўтказилади.\nЭкспертизани ўтказишда номувофиқликлар ва камчиликлар аниқланган ҳолларда эксперт бир кун давомида протоколни расмийлаштиради. Буюртмачи протоколни олгандан сўнг унда кўрсатилган муддатларда аниқланган номувофиқликларни бартараф этиши ва белгиланган шаклдаги натижаларни эксперт ташкилотига юбориши керак.\nСалбий экспертиза хулосаси қуйидаги ҳолларда расмийлаштирилади:\nбуюртмачи томонидан номувофиқликларни бартараф этиш тадбирлари етарлича ўтказилмаганда ёки уларнинг натижалари келишилган муддатларда тақдим этилмаганда;\nтақдим этилган ҳужжатларда бузиб кўрсатилган ёки ёлғон маълумотлар борлиги аниқланса;\nХулосада кўрсатилган барча номувофиқликлар ва камчиликларни бартараф этгандан кейин буюртмачи экспертизани ўтказиш учун такроран ариза бериши мумкин.\nЭкспертиза хулосалари Низомга иловада кўрсатилган муддатларга берилади. Қурилиши тугалланган объект фойдаланишга қабул қилингандан кейин экспертиза доирасида ХИО идентификацияланади.\nХИО саноат хавфсизлигини экспертизадан ўтказиш талабини бузганлик учун МЖТКнинг 97-моддаси бўйича маъмурий жавобгарлик белгиланган. Бу ҳақда батафсил – бу ерда.


22:45 / 08.01.2016 | fath | 1832\nАссалому алайкум! “Зикр аҳлидан сўранг ҳайъати” азолари, азиз устозлар! Мен дўконда мобил алоқа аксессуар ва мобил сим карталари савдоси билан шуғулланман. Касбим сабабидан ҳар куни юзлаб инсонлар билан мулоқот қилишга тўғри келади. Минг афсуслар бўлсинким бу инсонлар ичида спиртли ичимлик ичган инсонлар хам талайгина топилади. Бу инсонлар оддий инсонлардан фарқи шуки, жуда эзма ва гап уқтиришга мойиллик сифати уларни вақтинча тарк этган бўлади. Саволим шуки бундай инсонлар билан алоқани кескин қилиб, иложи борича қаттиқ гапирган тўрими? Илтимос менга маслаҳат беринглар. Аллоҳ азза ва жалла сиз устозларни қилган ишларингизни қиёматда қийрот-қийрот ажр билан мукофотласин.\nВа алайкум ассалом! Дуоларингиз учун раҳмат. Афсуски, бундай одамлар билан ҳам яхши муомала қилишга тўғри келади. Уларга ҳам мижоз сифатида бевосита иш юзасидан бўладиган муомалада имкон қадар, эл қатори муносабат қиласиз. Инсон хусусан мўмин киши барча инсонлар ким бўлишларидан қатъий назар Аллоҳ таолонинг махлуқи, бандаси. Зотида ҳеч қандай хусумат қилиш, кареҳ кўриш, ўзини улардан афзал билиб, уларни паст кўриш йўқ. Лекин уларнинг сифатларида Аллоҳ рози бўлмайдиганлари бор. Ўша сифатга норози бўлиш, уни йўқотишга ҳаракат қилиш, яхши сифат билан хулқланишига ёрдам бериш керак. Қанча-қанча умрини санам деб ўтказиб, беихтиёр мусулмонлардан қулоғига кирган “Сомад” сўзи чиқиб кетиб, Аллоҳнинг раҳматига эришганлар бор. Фузайл ибн Иёз, Бишри Хофий ва Молик ибн Динор каби маълум бир ёшгача қароқчи, майхўр бўлиб Аллоҳ Ўз ҳидоятини насиб қилган кундан бошлаб, тавба қилиб, ҳақ эгаларини рози қилиб, оқибатда Аллоҳнинг муқарраб бандаларидан бўлганлар қанча. Ҳар даврнинг ўзига яраша ҳолати бўлади, ҳозирда ундай кишиларни жиркиш, ўзимиздан йироқ қилиш яхши оқибатларга олиб бормайди. Жамият ва тинчликни парокандалигига сабаб бўлади. Ҳозирги кунда Расулуллоҳ соллаллоҳу алайҳи васалламнинг Қурайш қалбини улфат қилиш учун қилган муомалаларини қилишимиз керак. Ислом ва мусулмонларнинг гўзаллигини кўрсатиб, уларни ёмон одатларини тарк қилишга чақиришимиз керак. Валлоҳу аълам.\nТариқат ва хақиқат


Халқимизда «шериклик ошни ит ичмас» деган мақол бор. Қуйида сизга ҳикоя қилиб бермоқчи бўлаётган воқеамизда ана шу мақолга ҳаётий мисолни кўриб, ота-боболаримиз бежизга бу гапни айтиб кетишмаганига гувоҳ бўласиз. Ушбу воқеани кенг жамоатчилик эътиборига ҳавола қилишдан мақсадимиз ҳам «ҳисобли дўст айрилмас», деганларидек, олди-берди муносабатларда кейинчалик тушунмовчилик келиб чиқмаслиги учун қандай йўл тутмаслик кераклигини муштарийларимизга билдириб қўйиш. Зеро, ҳар қандай одамнинг оласи ичида.\nТаҳририятга шикоят келиб тушди\n2017 йилнинг 15 сентябрь куни самарқандлик тадбиркор, Пайариқ тумани Челак шаҳарчасида фаолият кўрсатадиган «Тангем Аббос» хусусий корхонаси раҳбари Ачилов Набининг шахсан ўзи шикоят хати ва унга тегишли ҳужжатларни KUN.UZ махсус мухбирлари Ш.Шокиржонов ва Т.Раҳматовга топшириб, вазиятни тушунтириб берди.\nАйни пайтда Самарқанд вилоят прокуратураси томонидан ЖКнинг маълум бир моддаси сифатида айбланувчи, деб топилиб, эҳтиёт шарт сифатида қамоққа олиниши мумкинлигидан қочиб юрган Н.Ачилов бошига тушган кўргуликлар ҳақида ўшанда шундай ҳикоя қилиб берган эди:\n— Мен умумий овқатланиш корхонаси ва савдо дўконига эга бўлган «Тангем Аббос» корхонасини 2007 йили январь ойида очиб, ўшандан бери юритиб келаётган эдим. Ошхонамиз Челак шаҳарчасида тилларга тушди. Мижозларимиз кундан кунга кўпаяётган эди. Турли соҳада ишловчилар келиб, ошхонамизда тамадди қилиб кетишарди.\nАна шундай кунлардан бирида «Халқ банки»нинг Пайариқ туман бўлими ходимлари ўзаро суҳбат асносида менга ишлаб чиқариш учун кредит ажратишда ёрдам қилишлари мумкинлигини айтишди. Мен бунча кредитга гаров мулким йўқлигини айтиб, рад жавобини бердим.\n(Қайд этиб ўтиш керакки, ўша даврда Пайариқ туман «Халқ банки» бўлими раҳбарлари ва ходимлари фуқароларнинг омонат пулларини ўзлаштириб юбориб, «довруғ» қозонган, жиноят ишлари очилган — бу энди мутлақо бошқа мавзу)\nМен билан ака-укачилик қилиб, олди-берди қилиб юрган инсон — Мамасаид Игамов ҳам ушбу суҳбатда бор эди. «Кредитни олиш керак, менда қандолат маҳсулотлари ишлаб чиқаришга мўлжалланган дастгоҳлар бор, ўшани кредит маблағлари ҳисобига харид қилиб, қандолат маҳсулотлари ишлаб чиқариб, Челак шаҳарчасини таъминласа бўлади», деди. Бу пайт 2013 йилнинг октябрь-ноябрь ойлари эди.\n«Менда бунинг учун цех ҳам, кредит гарови учун мулк ҳам йўқ-ку, — дедим. — Боз устига, савдо дўконим фаолиятини йўлга қўйиш учун «Савдогарбанк»дан бироз кредит олганман, ҳисоб рақамим ҳам ўша банкда».\n«Савдогарбанк»дан олинган кредитни муддатидан аввал ёпиб, ҳисоб рақамини «Халқ банки»нинг Пайариқ туман бўлимига ўтказасан. Цех учун жойни ўзим бераман. Мен ўзим миниб юрган «Спарк» автомобили ва Самарқанд шаҳрида жойлашган, фирмам номидаги 3 хонали квартирани ҳам гаров сифатида тикаман. Цехни ишга тушириб, кредитни секин-аста ёпиб берасан. Сен ҳеч нарса йўқотмайсан, чунки гаров учун мен ўз мулкимни тикаяпман, бу сенга кафолат бўлади», — деди М.Игамов.\nХуллас, «Савдогарбанк»даги кредитимни зудлик билан сўндириб, ҳисоб рақамимни «Халқ банки»га ўтказдим ва 2014 йил апрель ойида 3 йилга 200 млн. сўмлик кредит расмийлаштирдим. Унинг 170 миллион сўми М.Иргашевнинг «Сам Универсал текс» масъулияти чекланган жамиятига дастгоҳ сотиб олиш учун 3 йилга, 30 миллиони хомашё харид қилиш учун 1 йилга ажратилди.\nБиз М.Игамовга тегишли цехда дастгоҳларни ишга тушириб, ишни бошладик. Банк бу орада 171,5 миллион кредит ҳисобидан «Сам Универсал Текс» МЧЖга 95 миллион дастлабки траншни ўтказди. Пул тушиши ҳамоно М.Игамовнинг менга муносабати ўзгарди. Дастгоҳлар ҳам ўз-ўзидан ишдан чиқа бошлади. Ишни тўхтатдик. Бизни цехдан ҳайдаб чиқаришди... 75 миллион кредит ҳали банкда эди. Унга фоиз ва асосий қарзни график бўйича тўлаб турувдим. Агар бу пулларни М.Игамовнинг фирмасига ҳам ўтказиб берсам, жуда янада каттароқ суммага тушишим мумкинлигини англаб етдим. Ишлар бундай тус олгач, кредит маблағи бекорга банд бўлмасин деб, савдо дўконимга маҳсулот олиш учун ўтказиб юбордим.\nМенга 2017 йил 7 март куни тузилган 7/03-сонли шартномага кўра «Сам Универсал Текс» МЧЖ ўтказилган 95 миллион маблағ ҳисобидан дастгоҳ ҳам бермади, бирор ҳужжат ҳам тақдим этмади, пулларимни ҳам қайтариб бермади. Мен кредитнинг ўзимга тегишли қисмини сўндирдим. Корхонам шу кредитнинг орқасидан касодга учради. Гулдек ишлаб турган ошхонам ҳам, дўконим ҳам ёпилиб кетди. Бир неча оила шу корхонларим орқасидан рўзғор тебратиб туришган эди.\nҲозир Мамасаид Игамов ўша 95 миллионни (пенялари билан) қайтариб берса, давлат банки олдидаги қарзимиз узилади. Мен банкка кредит маблағларининг бу қисмини қайтаришга қурбим етмаслигини, кредитни ундириш учун гаровдаги мулкларга қаратишни сўраб хат ёздим. Банк фуқаролик ишлари бўйича Иштихон туманлараро судида даъвогар сифатида ариза берган, суд 2015 йилдаёқ кредитни ундириш учун М.Игамовга тегишли «Спарк» автомашинаси ва нотурар-жой биносини хатловга олиш ҳақида ҳал қилув қарори чиқарган. 2017 йил май ойида бу борада яна қарор чиқди.\nБироқ гаровдаги мулк ундирилиши мумкин бўлгани ҳолда, вилоят прокуратураси мени 200 миллион кредит маблағини мақсадсиз ишлатганликда айблаб, тергов қилмоқда. Лекин мен ўзим ишлатган пулни қайтардим. (Н.Ачиловнинг адвокати И.Ҳамидовнинг айтишича, ушбу суммадаги пул прокуратуранинг депозитида турибди). Икки йилдан буён банк ва аввал суд ижрочилари департаменти, эндиликда туман мажбурий ижро бюроси 2015 йилда чиқарилган суднинг ҳал қилув қарорига нописанд муносабатда бўлиб, гаров мулкини аукцион орқали соттириб, менга тегишли кредитни ёптиришни пайсалга солмоқда (15 сентябрдаги маълумот эканлигини ёдда тутинг).\nМ.Игамов билан ушбу кредит машмашаларидан бошқа турли олди-бердиларимиз ҳам бор эди. Ўшаларни рўкач қилиб, овозимни телефонга ёзиб олиб, устимдан прокуратурага ариза ташлаган.\nЭнди воқеа юзасидан Мамасаид Игамовнинг сўзларига қулоқ тутинг:\n— Дарҳақиқат, Н.Ачилов билан аввалдан танишмиз, бир-биримиз билан турли масалаларда олди-берди қилиб, ҳамкорлик қилиб келганмиз. Хитойдан турли қандолат маҳсулотлари ишлаб чиқарадиган дастгоҳлар олиб келганимни эшитиб, Н.Ачилов улардан айримларини кредит эвазига харид қилишини айтиб, бу масалада ёрдам сўраб мурожаат қилди.\nМен рози бўлдим. Ишлатиш учун жойим йўқ, деб ёрдам сўраган эди, цех учун унга жой бердим. На ижара пули, на электр энергияси ва газ учун тўлов қилди. Барча шароитни муҳайё қилиб бердим. Дастгоҳнинг пулини сўрайверганимдан сўнг кредит олиш учун гаровга мол-мулким йўқ деган эди, Самарқанд шаҳридаги турар жойимнинг ҳужжатларини бердим. Турар жойни гаровга қўйиб бўлмайди, шунинг учун уйни нотурар жой сифатида ҳужжат тайёрлаб, уни гаровга қўйибди. Баҳолатишда уйнинг суммаси етмаган экан, қўшимчасига мен ўзим ҳайдаб юрган «Спарк» автомашинамни ҳам гаровга тикдик.\nН.Ачилов цехнинг очилиш маросимини ўтказиб, нуроний ва маҳалла аҳлини таклиф этиб, ишга туширди. Цехни 4 ой ишлатиб, тузилган 171,5 миллион сўмлик шартнома асосида 95 миллион ҳисоб рақамимга икки бўлиб (30+65 млн.) кўчириб беришди. Қолган сумма қачон кўчади, десам, «банк менга 200 миллион эмас, 130 миллион кредит берди», деб мени 6 ой давомида алдади. Суриштириб билсам, 200 миллион сўм кредит ажратилган ва 75 миллион сўм маблағ менга кўчириб берилмасдан, мақсадсиз фойдаланилган.\nМен ўзимга кўчирилган кредит суммасини ёпиш учун бошқа фирмаларимдан «Тангем Аббос» хусусий корхонасига моддий ёрдам сифатида, шунингдек, ўша пайт ҳисоб рақам ёпиқ бўлганлиги сабабли Н.Ачилов номига очилган омонат ҳисоб рақамига нақд пул қўйдим. (Яъни, кредит маблағи бўйича қарздор «Сам Универсал Текс» МЧЖдан банк ҳисоб рақами орқали «Тенгем Аббос» ХКга бир тийин ҳам ўтказиб берилмаган). Н.Ачиловга берган жами пулларим миқдори 105 миллиондан ошиқ эди. Мақсад — кредитдан тезроқ қутилиб, менинг гаровдаги мулкларимни озод қилиш эди.\nМенинг гаровда мулким тургани сабабли, 2017 йилнинг январь ойида ушбу кредитни ёпиш борасидаги олди-бердиларимиз ҳақидаги ўзаро суҳбатимизни ёзиб олганимни далил қилиб, прокуратурага мурожаат қилдим.\n2017 йил 25 август куни Самарқанд шаҳар иқтисодиёт судига даъвогар «Тенгем Аббос» хусусий корхонаси ишончли вакил, адвокат И.Ҳамидов сиймосида жавобгар «Сам Универсал Текс» МЧЖдан 95 миллион кредит маблағи ҳисобланган банк фоизлари ва пенялари билан қайтаришни талаб қилиб берган аризаси кўриб чиқилиб, мавжуд ҳужжатлар ўрганилган ҳолда, қаноатлантирилган.\n26 октябрь куни «Сам Универсал Текс» МЧЖ Самарқанд шаҳар иқтисодиёт судига кассация тарзида мурожаат қилиб, биринчи инстанция суд мажлисидан бехабар қолгани, суд унинг иштирокисиз ўтганини рўкач қилиб, суд материали билан танишиш ва керакли ҳужжатларни тақдим қилишини сўраб, суд мажлиси кейинчалик муддатга белгилашни илтимос қилди.\nЖавобгарнинг илтимоси қондирилди. Бироқ, 2 ноябрь куни берилган кейинги мажлисда ҳам А.Игамов айнан ушбу кредит маблағини қайтарганлиги юзасидан бирор-бир жўяли ҳужжатлар тақдим эта олмади.\nСуд 25 август кунги ҳал қилув қарорини ўз кучида қолдирди. Унга кўра «Сам Универсал Текс» МЧЖ «Тангем Аббос» хусусий корхонасига ўтказиб берилган 95 миллион маблағ, шунингдек, банк фоизи ва пеняларни қайтарадиган бўлди.\nАйни пайтдаги вазиятнинг лўнда ифодаси мана шулар. Мухтасар қилиб якунлайдиган бўлсак, кимни ким алдаётгани, аслида ким куйиб қолаётгани маълум эмас.\nМамасаид Игамовдан сўраймиз:\n«Нега ўз мулкингизни сотиш учун бошқа бировнинг корхонаси олган кредитга бошқа бир мулкларингизни гаров сифатида беришга рози бўлдингиз?»\n«Ака-ука эдик, аввалдан олди-берди қилиб юрардик. Аввал ҳам бир неча марта пул берганман, ишончимдан чиққан. Ишондим-да», дейди у.\nНаби Ачиловга савол берамиз:\n«Ўз мулкини гаровга қўйиб, сизга кредит олдириб, у пулни қайтармасликдан Мамасаид аканинг муроди не бўлган?»\n«Мақсад — мени қаматиш таҳдиди билан қўрқитиб, 170 миллион пулни еб юбориш ва таниш-билишларини ўртага солиб, мол-мулкимни, керак бўлса уй-жойимни соттириб, банк кредитини тўлаттириш бўлган», — дейди Н.Ачилов.\nШуниси эътиборлики, 2015 йилдаёқ Н.Ачилов ортиқ кредит тўлай олмаслиги, корхонаси банкрот бўлганлиги сабабли, кредит ундирувини гаровдаги мол-мулкка қаратиш ҳақида банкка ариза берган. Банк судга берган. 2015 йил 26 ноябрда ФИБ Иштихон туман суди бу ҳақда ҳал қилув қарори чиқарган ва суд қарори 2015 йил 17 декабрда қонуний кучга кирган. 2017 йил 5 май санасида яна бир карра бу ҳақда қарор чиқарган.\n«Халқ банки» Пайариқ туман филиали бошқарувчиси ўринбосари Эркин Абдурашидов билан KUN.UZ махсус мухбирлари — Х.Далиев, Т.Раҳматов ва Ш.Шокиржонов гаплашганимизда, айни пайтда бўлимда ундирилмай осилиб ётган энг можароли кредит мана шу бўлиб тургани, шу кредит ундирилса бўлим фойдага чиқиши, ходимлар узоқ ташвишлардан сўнг мукофот пули олишлари ҳақида гапириб ўтди.\nБанк суд қарори асосида гаровдаги молларни онлайн аукционга қўйиб, пулни ундиришда амалий ёрдам кўрсатишни сўраб Мажбурий ижро бюроси Пайариқ туман бўлими ва Самарқанд вилоят бошқармасига ҳам хат йўллаган. Олган маълумотларимизга кўра, Мажбурий ижро бюроси ҳозирча фақат «Спарк» автомашинасини жарима майдончасига қўйган.\nВазият шундайки, агар Самарқанд шаҳар иқтисодиёт судининг қарорига кўра М.Игамовга тегишли «Сам Универсал Текс» МЧЖдан 95 миллион ундириладиган бўлса ва кредит ёпилсагина яна М.Игамовга тегишли турар-жой ва «Спарк» автомашинаси тақиқдан чиқади. Йўқса М.Игамов квартираси ва машинаси билан хайрлашишга мажбур. Қонунларимиз шуни тақозо этади. Яна бир — Н.Ачиловга реал таҳдид солиб турган вариантда у давлат маблағларини талон-тарож этгани учун жиноий жавобгарликка тортилади.\n«Бировга қарз берганда ёзиб қўй», дейишади. Уни сўраш ҳам адабдан. Бировнинг ҳақини еб кетиш эса катта гуноҳ. Чунки бировнинг ҳақи, албатта, тешиб чиқади. Биз ушбу вазиятни батафсил ёритар эканмиз, айнан мана шу одам ёлғончи, дея олмаймиз. Ҳар томоннинг ўз ҳақиқати бор. Томонлар муроса йўлини танлаб, кредитни сўндиришлари ўзларини эса ташвишдан халос этишлари керак, тамом.\nПайариқ туманида ёнғин, бир киши вафот этди\n10:07 / 06.04.2018\n12:36 / 23.02.2018


Мойчечак-Лаванда | Мыло Sezam\nГлавнаяMahsulotlarTabiiy sovunTibbiy seriyaliМойчечак-Лаванда\n…Оллоҳ жаннатдан қувиб чиқарилган Одам Ато ва Момо Хавога ҳаёт қийинчиликларида ӯзининг сеҳрли иси билан уларнинг кунглига рохат бағишлаб туриши учун бир шоҳ лавандани ҳадъя этган. Ха, ҳақиқатдан ҳам лаванда хушбӯй исларнинг маликаси ҳисобланади, унинг нафис гуллари ва эфир ёғлари табиблар дори-дармонларининг қадимий тайёрлаш қӯлланмаларида ишлатилади. Қадимий Римда лавандани таналарга суртишган ва бу юқумли касалликлардан сақлайди деган ишонч бӯлган. Эпидемиялар пайтида римликлар уйларининг олдида гулханлар ёқишган ва гулханга лаванда гулларини ташлашган, зодагонлар эса антисептик ӯрнига қимматбаҳо лаванда ёғини таналарига суртишган. Шунингдек, бундай чоралар ҳақиқатдан ҳам катта қирғинлардан асрагани ҳақидаги қадимий тарихчиларнинг аниқ ёзма гувоҳликлари бизгача етиб келган.


Илм ва фан | Страница 127 из 130 | www.ziyouz.uz\nБош саҳифа Илм ва фан (127)\nМаънавият юлдузлари (49)\nЎзбек саркардалари (4)\nФан ва маданият оламида ўз ўрни ва мавқеига эга бўлган улуғ мутафаккир, забардаст олим, буюк алломалардан бири, шубҳасиз, Абу Наср Муҳаммад ибн Муҳаммад ибн Узлуғ Тархон Форобийдир (873—950). Дунё фани ва маданияти, уйғониш даврининг кўзга кўринган вакилларидан бири бўлган Форобий давоми…\nСартрнинг ижодида адабий ижод ва санъатга катта ўрин ажратилган. У ўзининг «Адабиёт нима?» рисоласида замонавий жамиятдаги санъаткор мавқеи ҳақида фикр юритиб, «Нимани ёзиш керак?» деган саволни ўртага ташлайди. «Носир ёзади — бу аниқ, шоир ҳам ёзади, — дейди Сартр. — давоми…\nБеруний Ернинг катталигини қандай ўлчаган?\nБеруний (973-1048) ёшлигидаёқ кўп вақтини турли кузатишлар билан ўтказган. У болалик чоғларида астрономик асбоб ясаган. Хоразмнинг турли жойлари координатларини аниқлаш билан шуғулланган ва 995-996 йилларда Кот шаҳрида диаметри 15 зироъ (Зироъ — қадимги ўлчов бирлиги, 49 сантиметр чамасида) бўлган доира давоми…\nТарихда ёзилишича ва биз шу кунга қадар ишониб келган маълумотларга кўра, Россиянинг энг сўнгги подшоси Николай II ва ўша даврнинг сарой маликалари бўлмиш буюк княгинялар — шоҳнинг хотини ва қизлари 1918 йилнинг июлида болшевиклар ҳукумати томонидан отиб ташланган эди. Аммо давоми…\nТарихдан маълумки, «Кенигсберг-13» махфий лабораториясида гитлерчилар психотроп қуролини ишлаб чиқаришар эди. Бу тажрибахона эса Кпайпхоф оролининг кафедрал ибодатхонаси ёнида жойлашганди. Ҳозирги кунда бу орол Калининграднинг деярли марказида бўлиб, Иммануил Кант номи билан аталади. Ўша, эски кафедрал ибодатхонасидан ташқари бу ерда давоми…\nБуюк давлат арбоби ва саркарда Амир Темур ҳақида Италиянинг Марко Поло институти томонидан нашр этиладиган “Марко Поло” журналининг 2006 йил 2-сонида махсус мақола босиб чиқарилган. Қуйида ушбу мақола чоп этилмоқда. 2006 йил 9 апрел куни Ўзбекистонда буюк давлат арбоби ва давоми…\nМашҳур тарихчилар ҳам Наполеоннинг 1769 йил 15 августда туғилганига шубҳа қилмайдилар. Бироқ императорнинг ўлими борасида гап кетганда турли фикрлар қалашиб ётади. Айримлар уни 1821 йил 21 май куни Муқаддас Елена оролида қазо қилган дейишаса, айрим бу тахминни мутлақо инкор этишдан давоми…\nКим СССРни урушга тайёрланмаган дея олади? Уруш бошлангандан 4 кун ўтгач, Қизил армия Эронга бостириб кирди. Бир неча кун ичида шимолий-ғарбий Эрон (пойтахти Теҳрон билан) Шўро армияси назоратига ўтди. Жанубий Эронни эса АҚШ ва Англия армияси эгаллади. Бунақа ишлар тўсатдан давоми…\nРус халқининг буюк фарзанди Дмитрий Иванович Менделеев фанда янги илмий дунёқарашларнинг яратувчиси сифатида майдонга чиқди. Менделеевнинг ҳаёти ва илмий фаолиятини ўрганарканмиз, унинг илмга содиқлигини, фан ва амалиётнинг бир-бири билан қатъий ва узлуксиз боғлиқлигини таъминлаш борасидаги фаолиятини кузатамиз.\nШимолий муз океани дунёдаги энг кичик уммондир. У авваллари Шимолий Қутбий денгиз, Шимолий Муз денгизи номлари билан ҳам юритилган. Океан Европа, Осиё ва Шимолий Американинг шимолий қирғоқлари оралиғида жойлашган. Ушбу уммон бўғозлар орқали Атлантика ва Тинч океанлари билан туташган. У давоми…\n127-саҳифа. Жами: 130Боши«121122123124125126127128129130»


Шоирлар нега ҳақ гапни айтмай қўйди?\nБугунги аксар ўзбек шоирлари¸ рассом назарида¸ олтин ҳовузга тушган балиқчалардир...\n"Эркин микрофон" рукнида Озодликка бугун суҳбатдош бўлган ўзбекистонликлар одатдагидек уларни қийнаётган муаммолар ҳақида гапирди. Суҳбатдошларимиздан 91 ёшли Раҳмон бобо бугун шоиру ёзувчиларнинг ҳақ гапни гапиришдан ҳайиқиб қолганидан хафа бўлиб гапирди.\n“Бу пахта терими эмас, бу ...!”\nдейди пахта мавсумида Сирдарё вилоятида қилинаётган ажабтовур ишлар ҳақида гулистонлик Ўринбой.\n- Пахта мавсуми бўлаяптида. Бозорлар ëпиб ташланган. Нарх-наво икки баробарга чиқиб кетди. 1000 сўмлик нарса 2000-3000га чиқиб кетди. 6-синфдан юқорисига мактабларни ëпиб ташлаган. Болалар ҳаммаси пахтада.\nОзодлик: Гулистон шаҳар бозори ëпилганми?\n- Гулистон деҳқон бозори ëпилган. Ëпилгани билан бозор атрофига одамлар келиб савдо қилаяпти. Бозор атрофига ҳеч кимни яқинлаштирмаяпти. Ҳамма кўчада сарсон. Иши бор ҳам, болницага келаëтган ҳам сарсон бўлиб, ахмоғи чиқиб юрибди ҳамманинг.\nОзодлик: Қайси пайт савдо бўлади?\n- Иккидан кейин очилади. Иккидан кейин 6-7гача қоронғида савдо бўлади. 1000 сўмлик узумлар пахта муносабати билан 2000 сўмга чиқди. Олмалар 1500-2000 сўм, гўштлар 12 минг сўм. Ҳамма нарса қиммат бўлиб кетдида ҳозир. Мисол учун бозорчи одамларнинг бирортаси пахтага чиққани йўқку. Ҳаммаси уйида ëтибди мазза қилиб. Просто оддий халқ қийналаяпти.\nМисол битта маҳаллада 10-15 минг аҳоли яшаса, 300-400та одам норма қўйиб қўйган. Ўшаниси чиқмайдида, иккита маршруткада 15-20 киши чиқаяпти. Қолганига маҳалла комитети раиси 6 ойлик ëрдам пули ëзса, икки ойлигини чўнтагига урадида, ҳар кун 50 минг унисига, 50 минг бунисига олиб бориб беради. Бояги 15та одам 200-300та бўлиб счëтга кетаяпти. 1-1,5 тонна теради, 5 тонна спискада. Кимни алдаймиз ҳозир биз? Кўзбўямачилик просто.\nОзодлик: Кўчаларда ГАИлар машиналарни қуваëтган ëки тўхтатаëтган ҳолатлар ҳам бўлаяптими?\n- Ҳеч кимни ўтказмайди. ГАИ ҳам турибди, милиция ҳаддан ташқари кўп. Ҳеч қаëққа чиқиш мумкин эмас соат иккигача.\nОзодлик: Шахсий машиналар қатновига йўл қўйилмайди.\n- Шаҳарга киргизмайди.\nОзодлик: Шаҳарга киргизмайдими?\n- Йўқ. Мана аччиғим чиққанидан бошқа райондан телефон қилаяпман. Бир-икки телефон қилиб туша олмадим. Просто битта гапда. Агар иложи бўлса, бизнинг виждонимизни алмаштириб берганида, кўзимизни юмиб ўтиб кетаверар эдик. Биз комсомол бўлганмиз, пионер бўлганмиз, ҳамма нарсани кўрган инсонмиз. Лекин чегараси борку ҳамма нарсани. Фақат кўтанзўрлик билан иш қилиб бўлмайдику, дейди гулистонлик Ўринбой.\n“Нега шоирлар ҳақ гапни ёзмайди”\nдейди Қашқадарё вилоятининг Косон туманидаги Арабхона қишлоғидан қўнғироқ иқлган 91 ёшли отахон Раҳмон бобо Ҳайдаров.\n- Эшиттиришларни эшитиб бораман. Бизнинг, у мен билан бараварми ëки кичикроқми, Шукрулло деган қари ëзувчимиз бор. Мустақиллик даври бўлаëтганда у киши бир мақола ëзган эди. “Фан ва турмуш”да ëритилган эди. “Ҳақиқатни айтмаслик бу жиноят” деган сарлавҳа остида мақола ëзган эди. Шу кишидан ҳам бир сўроқ қилдиларинг, у киши яхши жавоб бермади. Қай вақтда ҳақиқат ëзилди, қай вақтда ҳақиқат ëзилмади, ëзувчиларимиз томонидан ҳақиқат ëзувчилари борми ëки йўқми эканлиги тўғрисида аниқ жавоб бермади бу киши икки оғиз бўлса ҳам. Шунинг учун ҳам Ўзбекистоннинг катта ëзувчилари, донолари, манаман деганлари нима учун Каримов даврида бирор нарса ëза олмабди? Нимага халқнинг дилига етиб борадиган яхши сўзлар, халқни тезроқ мамлакатнинг раъйига қаратиб, онгини бурадиган, уларнинг истагини, орзусини рўëбга чиқарадиган мақолалар ëза олмабди экан? Аҳмад Яссавий айтадику,\nБизни шоир олимлар,\nЕрга қўяр гуркини.\nҲақиқатан ҳам шу одамлар доно бўла туриб, ëзувчилар бўла туриб, кўп нарсани ëзишга ихтиëри бор бўла туриб, нимага яхши томонларни ëзиб халқнинг онгига киргизмабди? Мана шунисидан норозиман. Агар ҳамма ҳам шундай яхши бўлса эди, инсофга чақирса эди, ҳар нарсани ўз вақтида ëзиб, ўз вақтида халққа тушунтириб улгурган бўлса эди, бизга анча яхши бўлар эди. Ҳақиқатни айтиш керак. Ҳақиқат бўлганда, унинг ҳақиқат эканлигини исботлаб бериш керак. “Нима учун дунë яралгандан бери подшо одил бўлган эмас? Нима учун шоир қўлига қлама олиб хатга тўғри ëзган эмас?” деб бир шоир шеър ëзган.\nОзодлик: Мана сиз ҳозирги шоирлару ëзувчилар ҳақиқатни ëзмайди дедингиз. Сизнинг назарингизда, улар ëзмаган ëки ëза олмаëтган ҳақиқат нимадан иборат?\n- Бизга бошқа миллатларнинг ютуғидан фойда йўқ. Бизда ҳақиқат бўлиши керак. Ўзимизнинг Ўзбекистонда совет тузумига нисбатан сал-пал қандай яхши ишлар бўлаяпти, халқимизнинг эркинлиги, ватанимизнинг ободлиги тўғрисида бирор ëзув йўқ. Халқнинг дилига сингиб борадиган яхши материаллар ë телевидениедан ë радиодан етиб келмаяпти. Ана шулар кам деб тушунаман, дейди косонлик Раҳмон бобо.\n“Камбағал боласининг аҳволи шу эканда”\nдейди Сирдарё вилоятининг Гулистон туманидан қўнғироқ қилган ва исми сир қолишини сўраган тингловчи. Унинг сўзларига кўра, қариялар август ойидан буён пенсияларини ололмаяпти, камбағалнинг болалари ишсизликдан жуда қийналиб қолмоқдалар:\n- Менинг ота-онамнинг иккаласи ҳам иккинчи гуруҳ ногирони. Отам август пенсиясини 10-15 кун бўлди олди. Тирикчилик, дори-дармон билан кетди. Опам август ойининг пенсиясини ҳали олгани йўқ. Кечаги кун ўзимизнинг почтага қишлоққа бордик. “Нақд пул йўқ” дейди. Ўзим 1983 йилда туғилганман. Ўрта-махсус маълумотлиман.\n- Гулистон шаҳрида бир нечта ишхоналарга кирдим. Ҳамма жойда мутахассислик сўрайди, олий маълумот сўрайди. Биласиз ҳозир ўқишга кириш қийин. Ҳамма ëқни контракт босиб ëтибди. Бир фабрикада охрана бўлиб ишлаган эдим. 150 минг сўм ойлик тўлайди. Бу йўлкирага ҳам, бошқасига ҳам етмас эди. Бунинг устига кунора иш эди. Кейин бошқа фабрикалардан иш қидирдим. Ҳеч қаерда иш йўқ.\nОзодлик: Гулистон шаҳрида бўш иш жойлари ярмаркаси бўладику. Шунақаларга борганмисиз?\n- Ўтган йилими бир борган эдим. Биринчидан, яхши жойларни таклиф қилмайди. Иккинчидан, таклиф қилинган бўш жойларнинг ойлигини кўрсангиз, йўлкирангизга етмайди. Гулистонга қатнаш учун кунига 1000 сўм йўлкира бор. Энг камида бир коса овқатингиз 1000 сўм. Яримта нон олсангиз ҳам нон 400-500 сўм туради. Яна кийимингиз бор. Гулистон шаҳрида оддий ишчининг ойлиги қанча бўлади? Мана ишлаб кўрдик. 150 минг сўм. Икки ой ишладимда чиқиб кетдим. Камбағалнинг боласи шундай бўлар эканда энди. Ҳозир алам қилиб кетдида сизларга чиқдим. Магазинга чиқсангиз, нарх ундай, бундай. Олдин унча-мунча пластикка савдо қиларди. Ҳозир савдо қилишмайди, дейди Гулистон туманидан қўнғироқ қилган ва исми сир қолишини сўраган суҳбатдош.\n“Бешикдаги шиқилдоқдай алдашяпти”\nдейди Навоий вилоятининг Хатирчи туманидан қўнғироқ қилаган сартарош Абдулла ака Юсупов. Унинг айтишича, икки йил олдин ободончилик ишлари баҳонасида унинг сартарошхонаси бузиб ташланган. Туман ҳокимияти унга янги жойдан сартарошхона қуриб беришга ваъда қилган. Бироқ икки йилдан буён ваъда бажарилмай қоляпти:\n- 42 йил битовойда ишладик. Дўконни бузиб ташладида энди катталар.\nОзодлик: Қанақа дўконни?\n- Сартарошхона дўкон бор эди. Йўл ўтади деб бузиб ташлади булар. Иккинчи жойдан жой берди. Солган эдим, яна бузиб ташлади. Икки йилдан бери бешикка шиқиллоқ илдиргандай шиқиллатиб алдаб ўтирибди.\nОзодлик: Сизнинг касбингиз сартарошми?\n- Ҳа. 42 йил ишлаганман. Йўл қиламиз деб бузиб ташладида, йўл ҳам қилингани йўқ. Икки йилдан бери сарсондамизда. Халққа хизматда эдикда энди. Ветеранлар, бобойлар биздан хурсанд эди, доволний эди. Кўчада қолиб қолганмизда ҳозир. Дўконни қуриб берамиз деб ваъда қиладида, икки йилдан бери ахмоқ қилиб юрибди.\nОзодлик: Маҳалладаги оқсоқоллар нима дейишаяпти?\n- Маҳалладаги оқсоқоллар энди оддий одамлар. Улар “Уста қачон битади дўкон? Бошқа жойга борамиз, улар сиздан қилиб ололмадйи. Сизнинг хизматингиз бошқача. Сиздай хизмат қила олмайди улар” дейди. Жой бўлмагандан кейин далада хизмат қилиб бўлмайдику халққа. Бир оддий касб эгасимиз. Шу билан кун кўрдик, шу билан яшадик, дейди Навоий вилоятининг Хатирчи туманидан қўнғироқ қилаган сартарош Абдулла ака Юсупов.


Ташкент +12° Sat 10:16\nПарижда иссиқ ҳаво ҳарорати кузатилмоқда\nПеруда 15 миллион долларлик сохта пуллар аниқланди\nМигель Диас-Канель Куба президенти этиб сайланди\nШаҳзода Гаррининг тўйига қизғин тайёргарлик кетмоқда\n“Хан Соло. Юлдузлар жанги: Ҳикоялар” – кураш давом этади (Видео)\nДобавлено: 14.07.2017, 11:27\n1. Хусинов Рўзмат Қурбонбоевич, 1967 йил 1 январда туғилган, Хоразм вилояти Янгиариқ тумани, “Таган” ҚФЙда рўйхатда туради;\n2. Хусинов Сирож Рўзматович, 1991 йил 16 октябрда туғилган, Хоразм вилояти Янгиариқ тумани, “Таган” ҚФЙда рўйхатда туради;\n3. Отаниёзов Зоир Аминович, 1973 йил 2 ноябрда туғилган, Хоразм вилояти Янгиариқ тумани, “Таган” ҚФЙда рўйхатда туради;\n4. Бойжанов Илёс Қадамбоевич, 1988 йил 10 ноябрда туғилган, Хоразм вилояти Янгиариқ тумани “Таган” ҚФЙда рўйхатда туради;\n5. Султонов Юнус Куранбоевич, 1981 йил 21 апрелда туғилган, Хоразм вилояти Янгиариқ тумани “Таган” ҚФЙда рўйхатда туради;\n6. Атаков Ўткирбек Ўктамбоевич, 1989 йил 19 апрелда туғилган, Хоразм вилояти Янгиариқ тумани “Гулобод” ҚФЙда рўйхатда туради;\n7. Қурамбоев Шохзод Хушнудбек ўғли, 1997 йил 3 ноябрда туғилган, Хоразм вилояти Янгиариқ тумани “Таган” ҚФЙда рўйхатда туради.\nОтажоновлар оиласига келин келди (фото)\nЧИНГИЗ АЙТМАТОВ. 127 ДАВЛАТДА 77 МИЛЛИОН КИТОБИ БОСИЛГАН АДИБНИ ХОТИРЛАБ...\nУргутда қотил ота икки нафар фарзандини онасиз қолдирди\nХўжайлида ёш қизни зўрламоқчи бўлган ҳайдовчи ушланди\nТошкентнинг талабалар шаҳарчасида депутатлар томонидан бир қатор камчиликлар аниқланди\nСамарқандда футбол байрами: "Динамо" "Хўжанд" ва "Машъал"га қарши ўйин ўтказди\nПойтахтимизда жисмоний имконияти чекланган болажонлар учун спорт марафони ташкил қилинди (фото)\nЁш болали келинлар ишдан эрта кетса бўладими?\nСанжар Холиқов нега ўзидан аввал укаси уйлангани ҳақида гапирди\nПрезидентларнинг ҳам севимли машғулотлари бор: Шавкат Мирзиёевнинг севимли машғулоти нима? (видео)\nЎзбек телеканалида норасмий тақиққа учраган сериал қайта намойиш этилади\nТошкентда эр 26 ёшли аёлини пичоқлаб, ўлдирди


Қозоқлар норозилигини билдирди\nҚозоғистон Ташқи ишлар вазирлиги ўзбек-қозоқ чегарасида содир бўлган ҳодиса юзасидан қатъий норозилик изҳор этди. Вазирлик тарқатган баёнотда Ўзбекистон чегарачилари хатти-ҳаракатлари “мутлақо номақбул” экани таъкидланади.\nҚозоқ расмийларининг билдиришича, 19 апрель куни ўзбек чегарачилари Қозоғистон ҳудудига ўтиб, чорва боқиб юрган қозоғистонлик йигитни калтаклаб, сўнг ҳибсга олган.\nАйни пайтда 24 ёшли Бауржон Аҳмедов бошига етказилган жароҳатлар сабабли Тошкентдаги тез тиббий ёрдам клиникасида оғир аҳволда ётибди.\nҚозоғистон ТИВ вакили Ержон Ошиқбоев Қозоғистон томони Б.Аҳмедовга нисбатан содир этилган хатти-ҳаракатлар юзасидан қатъий норозилик изҳор этишини билдириб, уни зудлик билан ватанига қайтариш чорасини кўришни ҳамда унга жароҳат етказган чегарачилар жазоланишини талаб қилмоқда.\nҚозоғистон норозилигига сабаб бўлган ушбу ҳодиса президент Н.Назарбоевнинг Ўзбекистонга расмий сафаридан кўп ўтмай юз берди.\nҚозоғистон ТИВ матбуот котиби Илёс Умаров Ўзбекистон чегарачиларнинг хатти-ҳаракати икки давлат ўртасидаги муносабатларга путур етказишини таъкидлади.\n“Чегарада бўлган ушбу ҳодиса Ўзбекистон чегара қўшинларидаги тартиб-интизомнинг заифлигидан далолат беради. Албатта, бу ҳодиса икки давлат ўртасидаги муносабатларга путур етказади, айниқса, президентимизнинг Ўзбекистонга муваффақиятли сафаридан сўнг”, - деди И.Умаров.\nҚозоғистон томони маълум қилишича, Ўзбекистоннинг Остонадаги элчиси Турдиқуб Бутаёров Қозоғистон Ташқи ишлар вазирлигига чақирилган.\nҚозоғистон томонининг эътирозлари борасида Ўзбекистон Ташқи ишлар вазирлиги ҳозирча расман муносабат билдирмади.\nРасмий Тошкент Қозоғистон фуқаросини калтаклаб деярли ўлим ёқасига олиб келган Ўзбекистон чегарачиларига нисбатан қандай чора кўрилгани борасида ҳам маълумот беришдан бош тортмоқда.\nТошкентдаги 16-шаҳар тез ёрдам клиникасида ётган Қозоғистон фуқароси Б.Аҳмедов бошидан операция қилинган. Тошкентдаги шифохонадан маълуш қилишларича, Бауржон Аҳмедов автоҳалокатга учраган Бобуржон Аҳмедов сифатида шифохонага ётқизилган.


«Юқори»га саккиз савол - Daryo\n09:03, 16.04.2019 136037\n«Юқори»га саккиз савол\n«Дарё» колумнисти, журналист ва блогер Евгений Скляревский Тошкент шаҳрини ободонлаштириш, пойтахтни кўркамлаштириш бўйича туркум мақолаларини давом эттиради.\nКейинги 2–3 йил ичида воқеалар шиддат билан рўй бермоқда. Бирига кўникиб улгурмасдан янгисига ажабланмоқдамиз. Сергели, Юнусобод, Қўйлиқда метро, Tashkent City, янги чорраҳалар, гаражлар бузилиши ва чинорлар кесилиши ортидан норозиликлар, Тошкентни ривожлантириш ваъда қилинган янги бош режа — зерикишга вақт йўқ. Ҳокимият энди берк тизим бўлмай қолди: жамоатчилик кенгаши ишлаяпти, саволларга жавоб бериляпти, таклифлар жавобсиз қолмаяпти. Лекин инсон табиати шундайки, унга қилинаётган ишларнинг барчаси камдек, саволларнинг эса чеки кўринмайди. «Дарё» Ўзбекистонда энг кўп ўқиладиган нашр эканлигини билган ҳолда, кўпчилик қизиқиш билдираётган саволларни бермоқчимиз. Жавоб олиш умидида бошлаймиз.\nНима учундир Кауфман номини олган, кўп азият чеккан етимхона биносини, ваъдага вафо деганларидай, Бродвейга кўчиришди. Энди нима бўлади? Бинонинг тарихий аҳамияти ва гавжум марказда жойлашганини ҳисобга олиб, унда қандайдир ёпиқ идоранинг эмас, балки ҳамма кира оладиган ва ҳамма учун қизиқ бино жойлашишини хоҳлар эдик. Рассом-портретчилар, карикатурачилар, эскича ва норасмий рассомлар ишлайдиган галерея, вернисажлар бўлишини, эркин қўшиқчилар куйлашини, скрипкачи ва доира усталари мусиқа чалишини, машҳур кишилар билан учрашувлар бўлишини, маҳорат дарслари ўтказилишини, фақатгина зерикарли сувенирлар кўргазмаси жойи бўлишини эмас, аксинча, «жўшқин ҳаракат» маркази бўлишини хоҳлардик. Бетоқатлик билан кутяпмиз (айтгандай, бузилган етимхона ўрнига ҳали ҳеч нарса қурилмади… Лекин у энди марказда ва бундан барча хабардор. Устига-устак, Буюк князь саройида музей тиклашмоқчи. Аммо қачон? Экспонатларнинг бир қисмини етимхона биносига жойлаштириш мумкин);\nСобиқ Комсомол кўли, Миллий боғ, севимли сайилгоҳ — аллақачон шаҳарликлар учун ёпиқ. Эҳтимол, ҳоким тайинлангач, эътиборлар ўзгаргандир. Бизга дельфинарийли боғ керак эмас, бизга кўл атрофидаги сайилгоҳ керак. Улкан лойиҳалар тўхтатилишини кутиб ўтирмай, сайр қиладиган боғ очилса яхшироқ бўлар эди. Кутяпмиз;\nБоғ рўпарасидаги Бўрижар соҳилидаги ишлар ҳам тўхтатилган. Ҳамма нарса бузиб ташланган, ҳатто соҳил бўйидаги йўлаклар ҳам ташлаб қўйилган. Сайр қилиш учун скамейкалари, ҳайкаллари ўрнатилган соҳил бўйини орзу қиляпмиз. Соҳил бўйлаб дўкончалар, қаҳвахоналар қуриш учун бизнес соҳасини жалб қилиш мумкин. Бу ҳудуд учун шаҳарда режа ва уни бажариш муддатлари борми?\nПрезидент Ташқи иқтисодий алоқалар вазирлиги биносини (собиқ Реал билим юрти, собиқ кимё факультети) Маданият вазирлигига бериш, биржа биносини (собиқ Свердлов концерт зали) концерт ва спектакллар учун бериш ҳақида буйруқ берди. Буйруқнинг биринчи қисми бажарилиб, Маданият вазирлиги чиройли тарихий бинога кўчиб ўтди, лекин биржа биносининг берилиши чўзилиб кетди. Тошкентликлар томонидан хурсандчилик билан кутиб олинган қарорнинг бажарилишини кутмоқдамиз. Бу бино бутун дунёдан келган машҳур ижрочиларни қабул қилган. Шу жумладан, бу ерда мусиқий, маърифий, классик концертлар ўтказилган. Ҳозирда бу йўқ бўлиб кетди;\nФавворалар масаласи бир ҳисобдан яхши, бир ҳисобдан ёмон. Куйловчи, ранг билан жилваланувчи кўплаб фавворалар пайдо бўлди. Буларнинг барчасидан хабаримиз бор. Next’да, Навоий опера ва балет театри олдида, Миллий кутубхона ва Саёҳат меҳмонхонаси олдида шундай фавворалар бор. Президент маъмурияти биноси олдидаги фаввора ҳам. Булар яхши. Ёмонлари: Муқимий ва Чилонзор кўчалари кесишувидаги фавворалар ўтган йили ишламади. 2017 йилда бир неча марта ишлаган пайтда бутун чилонзорликлар фаввора атрофида сайрга чиқиб тўпланган эди. «1000 мелочей» дўконининг чап тарафидаги фаввора. Ўтган йили бир неча кун мобайнида ишлаган фаввора сайрга чиққан чилонзорликларни мафтун қилган эди. Чилонзор биринчи кварталидаги фаввора бир неча йилки ўраб олинган. Биз бу жойга ҳақ тўлаб киришга розимиз, фақат уни ишлатиб қўйинг. Гагарин кўчасини қайта қуришда фавворалар қурилди, лекин улар бирор марта ҳам ишламади. Туман ҳокимияти қошида фавворалар ишлаши учун масъуллар тайинласа, нур устига аъло нур бўлур эди;\nГаражлар — эски мавзу. Уларни бузишди, чиқитларини олиб кетишди. Уйларнинг ўртасида бетон полларнинг қолдиқлари бўлган катта бўш майдонлар қолди. Баъзи жойларни тўхташ жойи қилишди, қолганлари эса бўш ётибди. Уларни ким ободонлаштириши керак? Назаримда, маҳаллий аҳоли бу жойларни ободонлаштириш ишларида қатнашиб пул йиғишга ҳам рози. Лекин бу ишларни ким ташкил қилиб, барчани уюштиради? Ёки ўзимизми?\nМавсумнинг модага айланган сўзи — деворсизлаштириш. Қанча деворлар бузилди — бу қувонарли ҳол. Айниқса президент юрадиган трасса бўйлаб қилинган ишлар таҳсинга лойиқ. Навоий ва Беруний шоҳкўчаларини ажратиш йўлагидаги деворни олиб ташлангани кўзимиз олдида кенглик пайдо қилди. Олий Мажлис атрофи ва Марказий телеграф олдидаги деворларни дилни хира қилувчи энг катта икки девор деса бўлади. Марказий телеграф биноси айниқса апрель ойидаги таъмирдан сўнг азим Тошкентнинг энг гўзал биносига айланди. Унинг олдида эса энг даҳшатли девор бўй чўзиб турибди. Агар у бинода ўта муҳим ёки махфий нарсалар бўлса, шаҳарни хунуклаштирмасдан, уни Қибрай ёки Келесга кўчирган афзалроқ. Девор ортидаги Олий Мажлис — нонсенс ва ҳазил-мутойибалар нишони. Хорижда парламент бинолари экскурсиялар учун очиқ ва девор билан иҳоталанмаган. Етмаганидек, боғ ҳудудидан каттагина майдон тортиб олинган. Агар Олий Мажлис деворсиз ишлай олмаса, уни ҳам Қибрайга кўчирмоқ керак. Ҳоким ҳузурида «деворсизлаштириш» бўйича жамоатчилик қўмитасининг фаолият юритаётгани умид бериб турибди. Кутяпмиз…\nСергели метро линияси бу йил ишга туширилиши ваъда қилинган ва бунга саккиз ойча вақт қолди. Қурилиш ишларини кўрганларнинг айтишича, барча ишчилар Қўйлиқ йўналишига ташлангани учун ишлар тўхтаб қолган. Ноумид шайтон бўлиб кўринишни истамас эдик, лекин биз метро линияси бу йил ишга тушишига ақлимиз ишонмаяпти. Бу ишончсизлигимиз улкан хато бўлиб чиқишини жуда-жуда истар эдик. Қолган иш ҳажмини кўриш дилга завқ бағишлаган бўларди.\nСаволлар танқид мақсадида эмас, улар ҳокимиятга аҳоли билан тўғри музокаралар олиб боришига ёрдам берар деган умид билан берилди.\nШаҳар муҳити ҳақида ўйлар\n14:04, 24.03.2020 471099\n19:26, 15.03.2020 493289\n21:26, 25.03.2020 367105\n23:58 Бугун 17751\n23:47 Бугун 38785\n23:37 Бугун 5280\n23:28 Бугун 3609\n23:48, 05.06.2020 174674\n22:28, 05.06.2020 139949\n23:54, 04.06.2020 132823\n07:45 Бугун 121352


Ўзбекистонда носвой тайёрлаш ва сотиш тақиқланиши мумкин\nСоғлиқни сақлаш вазирлиги мамлакатда носвой тайёрлаш ва сотишни тақиқлашни таклиф этмоқда.\nССВ 2014 йилда Жаҳон соғлиқни сақлаш ташкилоти билан биргаликда юқумли бўлмаган касалликларнинг хавф омилларини ўрганилганда қуйидагилар аниқланган: Ўзбекистон аҳолисининг 12 фоизи, эркакларнинг 23,2 фоизи, яъни ҳар тўрттадан биттаси, аёлларнинг 0,2 фоизи носвой истеъмол қилади. Тамаки истеъмолчиларининг 90 эса фоизи носвой истеъмол қилади. Бу Марказий Осиё мамлакатлари аҳолиси ўртасида носвой истеъмол қилиш кўрсаткичининг энг юқорисидир: Қирғизистонда – 5,2 фоиз, Қозоғистонда – 1,3 фоиз, Туркманистонда – 1,4 фоиз.\nШунингдек, тутунсиз тамаки маҳсулотларининг 13–15 ёшдаги ўсмирлар орасида истеъмол қилинишининг даражаси ҳам Ўзбекистонда қўшни мамлакатларга қараганда энг юқори – 6 фоиз. Бу кўрсаткич: Қирғизистонда – 5,1 фоиз, Тожикистонда – 1,8 фоиз, Қозоғистонда – 0,6 фоиз, Туркманистонда – 0,2 фоиз. Мутахассисларнинг таъкидлашича таркибида тамаки бўлган ҳар қандай маҳсулот соғлиқ учун хавфли.\nЎзбекистонда тутунсиз тамаки истеъмол қилувчи 1,7 миллион кишининг 860 мингдан ортиғи носвой истеъмол қилиниши туфайли бевақт оламдан ўтади. Кўпгина давлатларда тутунсиз тамакилар таъқиқланган: Австралия, Цингапур, Баҳрайн, Бутан, Бирлашган Танзания Республикаси, Бирлашган Араб Амирликлари.\nБундан ташқари, Европа Иттифоқининг Швециядан ташқари барча мамлакатларида тутунсиз тамаки маҳсулотларини сотиш тақиқлаган. Бир қатор МДҲ мамлакатларида (Беларус, Қозоғистон, Россия Федерацияси, Туркманистонда) ҳам носвой ишлаб чиқариш ва сотиш таъқиқланган. Евроосиё иқтисодий иттифоқи доирасида тутунсиз тамаки маҳсулотларини бутунлай тақиқлаш ҳақидаги келишув лойиҳаси кўрилмоқда.\nСоғлиқни сақлаш вазирлиги мутахассислари Ўзбекистонда носвойни ишлаб чиқариш ва сотишни қонун даражасида тақиқлашни тавсия қилмоқда. Ушбу вазифани ҳал этишга носвойнинг қўшни мамлакатлар (айниқса Қозоғистон, Туркманистон) носвойни сотишни тақиқлагани, охирги 5 йил ичида Ўзбекистоннинг 18–39 ёшдаги аҳолиси орасида носвой истеъмол қилиш икки баравар камайгани ҳам туртки бўлади, чунки носвой чекиш тамаки маҳсулотларининг бошқа турларига қараганда унчалик обрўли ёки русмга кирган эмас.\nAввалроқ Инновацион ривожланиш вазирлиги каннабис етиштирувчи турк компанияси билан 230 млн долларлик шартнома имзолагани хабар қилинганди. Шунингдек, Ўзбекистонда каннабис етиштириш учун бериладиган лицензия нархи 700 млн сўмлиги маълум қилинган. Кейинроқ Ўзбекистонда каннабис билан шуғулланиш учун лицензия олиш шартлари эълон қилинди.


Ҳабиб Нурмагомедовнинг мураббийи Тўлқин Қиличевга ўзига хос баҳо берди (Видео)\n2 ноябрь, 2020, 22:02\nТеглар:ММА | Тўлқин Қиличев | Ҳабиб Нурмагомедов\nУ Тошкентга ташриф буюрган эди.\nХабарингиз бор, Ҳабиб Нурмагомедовнинг мураббийи Хавьер Мендес Тошкентга ташриф буюрганди. У пойтахтимизда бир қатор тадбирларда иштирок этди. Жумладан, журналистлар иштирокида матбуот анжумани ташкил қилинди. Шунингдек, ёш спортчиларга маҳорат дарслари ўтди.\nАлбатта, унинг жаҳон ММА оламида тутган ўрни жуда юқори... Чунки, биргина Ҳабиб Нурмагомедовнинг эришган натижалари ҳам бунга мисол бўла олади. У шунчалик машҳур инсон бўлса-да, камтаринлиги баробарида ўрганишдан қочмаслигинини билдириб ўтди. Бунга Ўзбекистон бокс терма жамоаси катта мураббийи Тўлқин Қиличевга берган баҳоси ҳам мисол бўла олади.\nТўлқин Қиличевнинг "Мендес афсона ундан ўрганадиганларимиз бор", - деган сўзларига, Нурмагомедовнинг мураббийи "Аксинча, ундан ўрганаман. Бунинг мураббийлик услубларини кузатиб бораман ва Инстаграм саҳифасига аъзо бўлганман", дея жавоб берди.\nҚуйида, ушбу видео лавҳани ўзингиз томоша қилишингиз мумкин.\nҲабиб Нурмагомедов тўрт нафар россиялик жангчини келаси йили UFC чемпиони бўлишига ишонмоқда


Библиотека | Uzbekcha seks hikoyalar\nКто добавил: Tester (14.03.2018 / 20:56)\nЧисло прочтений: 605\nКореа. Тэгу шахри. Мен, поччам ва опам бирга шу шахарда 2 йилдан бери ишлаймиз. Уччаламиз хам бир заводда ишлардик. Хаммаси поччам ушалиб колиб, депорт булганидан бошланди. Опам нима килишини билмай турганда поччам тел килиб, колишини ва ишлайверишини айтди. Аввалари 2 хонали уйда турардик кегин уни 1 хоналикка алмаштирдик. Опамга келсак ёши 30да, комати зор, орик хам эмас, семиз хам эмасди. Кукреклари 2чи размер, коти жуда чиройли, хипча бел эди. Аввалига яхши яшаб юрдик, мен опамга умуман хирс кози бн караган эмасдим. Бир куни ишдан келгач опам биринчи ювинишга кириб кетди, ярим соат болди чикмади, 40 минут булди чикмади, охири меники кистаб кеткани учун эшикни таккилатдим.\n"Мана хозир" деб жавоб келди ичкаридан. Опам чикканда икки юзи кизил, жуда чарчок холатда чикди, хайрон булиб узим хам ювинишга кириб кетдим. Ювинятиб совун ерга тушиб кетди, олай деб утирсам, унитазди оркасида катталиги меникичалик (18см) дилдо (резинка олат) турибди, ичимдан совук тер чикиб кетди. Аввалига жахлим чикди кегин ха майли, поччам йук кийналибдида дедимда узимга узим чумилишда давом этдим. Душдан чиккач опамга карасам кузимга опа булиб эмас, бир гузал хурга ухшаб коринди. Хаёлимда дилдони устида сакраёткан опам корардим, шу шу унга опа каторида эмас, бошкача хирс билан карайдиган булдим. Миямдаги бу захо кундан кунга мени захарлаб борар эди. Орадан кунлар утди. Битта хонада яшаганимиз учун хар тун опам уйкига кетканида унга термулиб ётардим. Ой шуласида шунаканги гузал булиб куринарди. Бойдоклигим сабаб фантазияга берилиб, хаёлимда опамни шунака сикардим, шу хаёллар бн уйкига кетардим. Бир кун ишдан эртарок келиб, душга кириб карасам дилдо жойида турибди, олиб секин беркитиб койдим, кани опам нима киларкин деб. Опам хам ишдан келди ва душга кириб кетди. Жуда сабрсизлик бн кутардим кани канака реакция бн чикаркин деб. Опам хам чикди,